----

----

I Πράξεις για την ισχύ των οποίων απαιτείται δημοσίευση

----

ΚΑΝΟΝΙΣΜΌΣ (ΕΚ) αριθ. 2216/2004 ΤΗΣ ΕΠΙΤΡΟΠΉΣ

της 21ης Δεκεμβρίου 2004

σχετικά με τυποποιημένο και ασφαλές σύστημα μητρώων δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου και της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου

(Κείμενο που παρουσιάζει ενδιαφέρον για τον ΕΟΧ)

ΠΙΝΑΚΑΣ ΠΕΡΙΕΧΟΜΕΝΩΝ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 19 παράγραφος 3,

την απόφαση αριθ. 280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο (2), και ιδίως το πρώτο εδάφιο δεύτερη φράση της πρώτης παραγράφου του άρθρου 6,

Εκτιμώντας τα ακόλουθα:

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΚΕΦΑΛΑΙΟ I

ΘΕΜΑ ΚΑΙ ΟΡΙΣΜΟΙ

Άρθρο 1

Θέμα

Ο παρών κανονισμός προβλέπει γενικές διατάξεις, λειτουργικές και τεχνικές προδιαγραφές και απαιτήσεις λειτουργίας και συντήρησης για τυποποιημένο και ασφαλές σύστημα μητρώων απαρτιζόμενο/αποτελούμενο από μητρώα, υπό μορφή τυποποιημένων ηλεκτρονικών βάσεων δεδομένων με κοινά στοιχεία δεδομένων, και από το κοινοτικό ανεξάρτητο σύστημα καταγραφής συναλλαγών. Προβλέπεται επίσης η καθιέρωση αποτελεσματικού συστήματος επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC.

Άρθρο 2

Ορισμοί

Για τους σκοπούς του παρόντος κανονισμού επιπλέον των ορισμών του άρθρου 3 της οδηγίας 2003/87/ΕΚ, νοείται ως:

ΚΕΦΑΛΑΙΟ II

ΜΗΤΡΩΑ ΚΑΙ ΣΥΣΤΗΜΑΤΑ ΚΑΤΑΓΡΑΦΗΣ ΣΥΝΑΛΛΑΓΩΝ

Άρθρο 3

Μητρώα

1.   Κάθε κράτος μέλος και η Επιτροπή συγκροτούν από ένα μητρώο, υπό μορφή τυποποιημένης ηλεκτρονικής βάσης δεδομένων, το αργότερο έως την επομένη της ημερομηνίας έναρξης ισχύος του παρόντος κανονισμού.

2.   Κάθε μητρώο περιλαμβάνει το υλισμικό και το λογισμικό που προβλέπονται στο παράρτημα Ι, είναι προσβάσιμο μέσω του Ίντερνετ και ανταποκρίνεται στις λειτουργικές και τεχνικές προδιαγραφές που προβλέπονται στον παρόντα κανονισμό.

3.   Κάθε μητρώο εκτελεί, το αργότερο έως την επομένη της ημερομηνίας έναρξης ισχύος του παρόντος κανονισμού, όλες τις διαδικασίες που αφορούν τις εξακριβωμένες εκπομπές και τους λογαριασμούς που προβλέπονται στο παράρτημα VIII, τη διαδικασία αντιπαραβολής που προβλέπεται στο παράρτημα Χ και όλες τις διοικητικές διαδικασίες που προβλέπονται στο παράρτημα ΧΙ.

Κάθε μητρώο εκτελεί, το αργότερο έως την επομένη της ημερομηνίας έναρξης ισχύος του παρόντος κανονισμού, όλες τις διαδικασίες που αφορούν τα δικαιώματα εκπομπής και τις μονάδες Κιότο που προβλέπονται στο παράρτημα ΙΧ, με εξαίρεση τις διαδικασίες του τύπου 04-00, 06-00, 07-00 και 08-00.

Κάθε μητρώο εκτελεί ορθά, στις 31 Μαρτίου 2005 το αργότερο, τις διαδικασίες που αφορούν τα δικαιώματα εκπομπών και τις μονάδες Κιότο με τους τύπους διαδικασίας 04-00, 06-00, 07-00 και 08-00 που προβλέπονται στο παράρτημα ΙΧ.

Άρθρο 4

Ενοποιημένα μητρώα

Ένα κράτος μέλος ή η Επιτροπή δύνανται να συγκροτήσουν, να λειτουργούν και να συντηρούν το μητρώο τους με ενοποιημένο τρόπο μαζί με ένα ή περισσότερα άλλα κράτη μέλη ή την Κοινότητα, υπό τον όρο ότι το εν λόγω μητρώο παραμένει διακριτό.

Άρθρο 5

Το ανεξάρτητο σύστημα καταγραφής συναλλαγών της Κοινότητας

1.   Το ανεξάρτητο σύστημα καταγραφής συναλλαγών της Κοινότητας συγκροτείται από την Επιτροπή υπό μορφή τυποποιημένης ηλεκτρονικής βάσης δεδομένων, το αργότερο έως την επομένη της ημερομηνίας έναρξης ισχύος του παρόντος κανονισμού.

2.   Κάθε ανεξάρτητο σύστημα καταγραφής συναλλαγών της Κοινότητας περιλαμβάνει το υλισμικό και το λογισμικό που προβλέπονται στο παράρτημα Ι, είναι προσβάσιμο μέσω του Ίντερνετ και σύμφωνο με τις λειτουργικές και τεχνικές προδιαγραφές που προβλέπονται στον παρόντα κανονισμό.

3.   Ο κεντρικός διαχειριστής ο οποίος έχει οριστεί δυνάμει του άρθρου 20 της οδηγίας 2003/87/ΕΚ ασχολείται με τη λειτουργία και τη συντήρηση του ανεξάρτητου συστήματος καταγραφής συναλλαγών της Κοινότητας σύμφωνα με τις διατάξεις του παρόντος κανονισμού.

4.   Ο κεντρικός διαχειριστής προβλέπει τις διοικητικές διαδικασίες που αναφέρονται στο παράρτημα ΧΙ συνεισφέροντας στη διαφύλαξη της ακεραιότητας των δεδομένων που περιέχονται στο σύστημα μητρώων.

5.   Ο κεντρικός διαχειριστής εκτελεί διαδικασίες σχετικά με τα δικαιώματα εκπομπής, τις εξακριβωμένες εκπομπές, τους λογαριασμούς και τις μονάδες Κιότο όταν είναι αναγκαίο για την εκτέλεση των καθηκόντων του ως κεντρικού διαχειριστή.

6.   Το ανεξάρτητο σύστημα καταγραφής συναλλαγών της Κοινότητας πρέπει να είναι σε θέση, το αργότερο έως την επομένη της ημερομηνίας έναρξης ισχύος του παρόντος κανονισμού, να εκτελεί ορθά όλες τις διαδικασίες σχετικά με τα δικαιώματα εκπομπής, τις εξακριβωμένες εκπομπές, τους λογαριασμούς και τις μονάδες Κιότο που προβλέπονται στο παράρτημα VIII και στο παράρτημα IX.

Το ανεξάρτητο σύστημα καταγραφής συναλλαγών της Κοινότητας πρέπει να είναι σε θέση, το αργότερο έως την επομένη της ημερομηνίας έναρξης ισχύος του παρόντος κανονισμού, να εκτελεί ορθά τη διαδικασία αντιπαραβολής που προβλέπεται στο παράρτημα Χ και τις διοικητικές διαδικασίες που προβλέπονται στο παράρτημα ΧΙ.

Άρθρο 6

Σύνδεση επικοινωνίας μεταξύ μητρώων και του ανεξάρτητου συστήματος καταγραφής συναλλαγών της Κοινότητας

1.   Έως τις 31 Δεκεμβρίου 2004, αποκαθίσταται η σύνδεση επικοινωνίας μεταξύ κάθε μητρώου και του ανεξάρτητου συστήματος καταγραφής συναλλαγών της Κοινότητας.

Ο κεντρικός διαχειριστής ενεργοποιεί τη σύνδεση επικοινωνίας αφού ολοκληρωθούν επιτυχώς οι διαδικασίες δοκιμής σύμφωνα με το παράρτημα ΧΙΙΙ και οι διαδικασίες εκκίνησης σύμφωνα με το παράρτημα XIV και ενημερωθεί ο διαχειριστής του υπόψη μητρώου.

2.   Από την 1η Ιανουαρίου 2005 έως την αποκατάσταση της σύνδεσης επικοινωνίας που αναφέρεται στο άρθρο 7, όλες οι διαδικασίες σχετικά με δικαιώματα εκπομπής, εξακριβωμένες εκπομπές και λογαριασμούς εκτελούνται με ανταλλαγή δεδομένων μέσω του ανεξάρτητου συστήματος καταγραφής συναλλαγών της Κοινότητας.

3.   Η Επιτροπή δύναται να δώσει εντολή στον κεντρικό διαχειριστή να αναστείλει προσωρινά μια διαδικασία που αναφέρεται στα παραρτήματα VIII και IX η οποία έχει δρομολογηθεί από ένα μητρώο εάν η διαδικασία δεν εκτελείται σύμφωνα με τα προβλεπόμενα στα άρθρα 32 έως 37.

Η Επιτροπή δύναται να δώσει εντολή στον κεντρικό διαχειριστή να αναστείλει προσωρινά τη σύνδεση επικοινωνίας μεταξύ ενός μητρώου και του ανεξάρτητου συστήματος καταγραφής συναλλαγών της Κοινότητας ή να αναστείλει όλες ή μερικές από τις διαδικασίες που αναφέρονται στα παραρτήματα VIII και IX, εάν το μητρώο αυτό δεν λειτουργεί ή δεν συντηρείται σύμφωνα με τις διατάξεις του παρόντος κανονισμού.

Άρθρο 7

Σύνδεση επικοινωνίας μεταξύ των ανεξάρτητων συστημάτων καταγραφής συναλλαγών

Αποκαθίσταται σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC αμέσως μόλις συγκροτηθεί το ανεξάρτητο σύστημα καταγραφής συναλλαγών της UNFCCC.

Μετά την αποκατάσταση της ως άνω σύνδεσης, όλες οι διαδικασίες σχετικά με τα δικαιώματα εκπομπής, τις εξακριβωμένες εκπομπές, τους λογαριασμούς και τις μονάδες Κιότο εκτελούνται με ανταλλαγή δεδομένων μέσω του ανεξάρτητου συστήματος καταγραφής συναλλαγών της UNFCCC και στη συνέχεια του ανεξάρτητου συστήματος καταγραφής συναλλαγών της Κοινότητας.

Άρθρο 8

Διαχειριστές μητρώου

1.   Κάθε κράτος μέλος και η Επιτροπή ορίζουν ένα διαχειριστή μητρώου επιφορτισμένο με τη λειτουργία και τη συντήρηση του μητρώου τους σύμφωνα με τις διατάξεις του παρόντος κανονισμού.

Τα κράτη μέλη και η Επιτροπή διασφαλίζουν ότι δεν υπάρχει σύγκρουση συμφερόντων μεταξύ του διαχειριστή μητρώου και των κατόχων λογαριασμού στο μητρώο αυτό ή μεταξύ του διαχειριστή μητρώου και του κεντρικού διαχειριστή.

2.   Κάθε κράτος μέλος κοινοποιεί στην Επιτροπή την ταυτότητα και τα στοιχεία επαφής του διαχειριστή του μητρώου του το αργότερο την 1η Σεπτεμβρίου 2004, σύμφωνα με τις διαδικασίες εκκίνησης που προβλέπονται στο παράρτημα XIV.

3.   Τα κράτη μέλη και η Επιτροπή φέρουν την τελική αρμοδιότητα και ευθύνη για τη λειτουργία και τη συντήρηση των μητρώων τους.

4.   Η Επιτροπή συντονίζει την εφαρμογή των απαιτήσεων του παρόντος κανονισμού σε συνεργασία με τους διαχειριστές μητρώου κάθε κράτους μέλους και τον κεντρικό διαχειριστή.

ΚΕΦΑΛΑΙΟ III

ΠΕΡΙΕΧΟΜΕΝΟ ΤΩΝ ΜΗΤΡΩΩΝ

ΤΜΗΜΑ 1

Κοινοποίηση και εμπιστευτικότητα

Άρθρο 9

Κοινοποίηση

1.   Κάθε διαχειριστής μητρώου καθιστά διαθέσιμες τις πληροφορίες που αναφέρονται στο παράρτημα XVI, με τη συχνότητα και στους αποδέκτες που προβλέπονται στο παράρτημα XVI, με διαφανή και οργανωμένο τρόπο μέσω του ιστοτόπου του μητρώου του. Οι διαχειριστές μητρώου δεν κοινοποιούν άλλες πρόσθετες πληροφορίες που περιέχονται στο μητρώο.

2.   Ο κεντρικός διαχειριστής μητρώου καθιστά διαθέσιμες τις πληροφορίες που αναφέρονται στο παράρτημα XVI, με τη συχνότητα και στους αποδέκτες που προβλέπονται στο παράρτημα XVI, με διαφανή και οργανωμένο τρόπο μέσω του ανεξάρτητου συστήματος καταγραφής συναλλαγών της Κοινότητας. Ο κεντρικός διαχειριστής δεν κοινοποιεί πρόσθετες πληροφορίες που περιέχονται στο ανεξάρτητο σύστημα καταγραφής συναλλαγών της Κοινότητας.

3.   Κάθε ιστότοπος παρέχει στους αποδέκτες που προβλέπονται στο παράρτημα XVI τη δυνατότητα αναζήτησης στα εν λόγω δεδομένα με τη βοήθεια μηχανών αναζήτησης.

4.   Κάθε διαχειριστής μητρώου είναι υπεύθυνος για την ακρίβεια των πληροφοριών που προέρχονται από το μητρώο του και διατίθενται μέσω του ανεξάρτητου συστήματος καταγραφής συναλλαγών της Κοινότητας.

5.   Το ανεξάρτητο σύστημα καταγραφής συναλλαγών της Κοινότητας και τα μητρώα δεν απαιτούν να υποβάλλουν οι κάτοχοι λογαριασμού πληροφορίες σε θέματα τιμολόγησης όσον αφορά τα δικαιώματα εκπομπής και τις μονάδες Κιότο.

Άρθρο 10

Εμπιστευτικότητα

1.   Οι πληροφορίες, όπως το περιεχόμενοτων λογαριασμών και οι εκτελεσθείσες συναλλαγές, οι οποίες περιέχονται στα μητρώα και στο ανεξάρτητο σύστημα καταγραφής συναλλαγών της Κοινότητας, θεωρούνται εμπιστευτικές για κάθε σκοπό εκτός της εφαρμογής των απαιτήσεων του παρόντος κανονισμού, της οδηγίας 2003/87/ΕΚ και της εθνικής νομοθεσίας.

2.   Επιτρέπεται η χρήση των πληροφοριών που περιέχονται στα μητρώα χωρίς τη συγκατάθεση του κατόχου του εκάστοτε λογαριασμού, μόνο για τη λειτουργία και τη διατήρησή τους, σύμφωνα με τις διατάξεις του παρόντος κανονισμού.

3.   Οι αρμόδιες αρχές και οι διαχειριστές μητρώου εκτελούν τις διαδικασίες που αφορούν τα δικαιώματα εκπομπής, τις εξακριβωμένες εκπομπές, τους λογαριασμούς και τις μονάδες Κιότο μόνο όταν είναι απαραίτητο για τη διεκπεραίωση των καθηκόντων τους ως αρμόδιες αρχές ή διαχειριστές μητρώου.

ΤΜΗΜΑ 2

Λογαριασμοί

Άρθρο 11

Λογαριασμοί

1.   Από την 1η Ιανουαρίου 2005, κάθε μητρώο περιέχει τουλάχιστον έναν λογαριασμό αποθέματος συμβαλλομένου μέρους ο οποίος έχει δημιουργηθεί σύμφωνα με το άρθρο 12.

2.   Από την 1η Ιανουαρίου 2005, κάθε μητρώο κράτους μέλους περιέχει έναν λογαριασμό αποθέματος φορέων εκμετάλλευσης για κάθε εγκατάσταση ο οποίος έχει δημιουργηθεί σύμφωνα με το άρθρο 15 και κάθε μητρώο περιέχει τουλάχιστον ένα λογαριασμό αποθέματος προσώπων για κάθε πρόσωπο, ο οποίος έχει δημιουργηθεί όπως προβλέπεται στο άρθρο 19.

3.   Από την 1η Ιανουαρίου 2005, κάθε μητρώο περιέχει ένα λογαριασμό απόσυρσης και ένα λογαριασμό ακύρωσης για την περίοδο 2005-2007 καθώς και ένα λογαριασμό ακύρωσης για την περίοδο 2008-2012, οι οποίοι έχουν δημιουργηθεί σύμφωνα με το άρθρο 12.

4.   Από την 1η Ιανουαρίου 2008 και από την 1η Ιανουαρίου του πρώτου έτους κάθε μετέπειτα πενταετούς περιόδου, κάθε μητρώο περιέχει το λογαριασμό απόσυρσης και τους λογαριασμούς ακύρωσης και αντικατάστασης που απαιτούνται από τις σχετικές αποφάσεις που έχουν ληφθεί στο πλαίσιο της UNFCCC και του πρωτοκόλλου του Κιότο για την περίοδο 2008-2012 και για κάθε επόμενη πενταετή περίοδο, οι οποίοι έχουν δημιουργηθεί όπως προβλέπεται στο άρθρο 12.

5.   Εκτός των περιπτώσεων όπου προβλέπεται διαφορετικά, όλοι οι λογαριασμοί πρέπει να είναι σε θέση να περιέχουν δικαιώματα εκπομπής και μονάδες Κιότο.

ΤΜΗΜΑ 3

Λογαριασμοί συμβαλλομένου μέρους

Άρθρο 12

Δημιουργία λογαριασμών συμβαλλομένου μέρους

1.   Ο αρμόδιος φορέας κάθε κράτους μέλους και η Επιτροπή υποβάλλουν αίτηση στον διαχειριστή του αντίστοιχου μητρώου τους για τη δημιουργία στα μητρώα τους των λογαριασμών που αναφέρονται στις παραγράφους 1, 3 και 4 του άρθρου 11.

Ο αιτών παρέχει στο διαχειριστή του μητρώου τις πληροφορίες που είναι εύλογο να χρειάζεται ο διαχειριστής του μητρώου. Οι πληροφορίες περιλαμβάνουν τις προβλεπόμενες στο παράρτημα IV.

2.   Εντός δέκα ημερών από την παραλαβή αίτησης σύμφωνα με την παράγραφο 1 ή την ενεργοποίηση του συνδέσμου επικοινωνίας μεταξύ του μητρώου και του ανεξάρτητου συστήματος καταγραφής συναλλαγών της Κοινότητας, όποιο εκ των δυο είναι μεταγενέστερο, ο διαχειριστής του μητρώου δημιουργεί το λογαριασμό στο μητρώο σύμφωνα με τη διαδικασία δημιουργίας λογαριασμών που προβλέπεται στο παράρτημα VIII.

3.   Ο αιτών ο οποίος αναφέρεται στην παράγραφο 1 ειδοποιεί το διαχειριστή του μητρώου του εντός δέκα ημερών για τυχόν αλλαγές στις πληροφορίες που διαβίβασε σε αυτόν δυνάμει της παραγράφου 1. Εντός δέκα ημερών από την παραλαβή αυτής της ειδοποίησης, ο διαχειριστής του μητρώου ενημερώνει τις πληροφορίες αυτές σύμφωνα με τη διαδικασία ενημέρωσης λογαριασμών που προβλέπεται στο παράρτημα VIII.

4.   Ο διαχειριστής μητρώου δύναται να απαιτήσει από τους αιτούντες που αναφέρονται στην παράγραφο 1 να συμφωνήσουν να συμμορφωθούν με εύλογους όρους και προϋποθέσεις για την αντιμετώπιση των ζητημάτων που αναφέρονται στο παράρτημα V.

Άρθρο 13

Κλείσιμο λογαριασμών συμβαλλομένου μέρους

Εντός δέκα ημερών από την παραλαβή αίτησης από τον αρμόδιο φορέα κράτους μέλους ή από την Επιτροπή για κλείσιμο ενός λογαριασμού αποθέματος συμβαλλομένου μέρους, ο διαχειριστής του σχετικού μητρώου προχωρεί στο κλείσιμο του λογαριασμού σύμφωνα με τη διαδικασία κλεισίματος λογαριασμού που προβλέπεται στο παράρτημα VIII.

Άρθρο 14

Κοινοποίηση

Ο διαχειριστής μητρώου ενημερώνει πάραυτα τον κάτοχο του λογαριασμού για τη δημιουργία ή την ενημέρωση των λογαριασμών συμβαλλομένων μερών που διατηρεί και για το κλείσιμο των λογαριασμών αποθέματος συμβαλλομένου μέρους που διατηρεί.

ΤΜΗΜΑ 4

Λογαριασμοί αποθέματος φορέων εκμετάλλευσης

Άρθρο 15

Δημιουργία λογαριασμών αποθέματος φορέων εκμετάλλευσης

1.   Εντός 14 ημερών από κάθε χορήγηση άδειας εκπομπής αερίων θερμοκηπίου στο φορέα εκμετάλλευσης μιας εγκατάστασης, όταν η εγκατάσταση δεν καλυπτόταν προηγουμένως από άδεια, ή από την ενεργοποίηση της σύνδεσης επικοινωνίας μεταξύ του μητρώου και του ανεξάρτητου συστήματος καταγραφής συναλλαγών της Κοινότητας, όποιο εκ των δυο είναι μεταγενέστερο, η αρμόδια αρχή, ή ο φορέας εκμετάλλευσης όταν η αρμόδια αρχή το απαιτεί, παρέχει στο διαχειριστή του μητρώου του κράτους μέλους τις πληροφορίες που προβλέπονται στο παράρτημα III.

2.   Εντός δέκα ημερών από την παραλαβή των πληροφοριών της παραγράφου 1 ή την ενεργοποίηση του συνδέσμου επικοινωνίας μεταξύ του μητρώου και του ανεξάρτητου συστήματος καταγραφής συναλλαγών της Κοινότητας, όποιο εκ των δυο είναι μεταγενέστερο, ο διαχειριστής μητρώου δημιουργεί λογαριασμό αποθέματος φορέων εκμετάλλευσης, όπως προβλέπεται στην παράγραφο 2 του άρθρου 11, για κάθε εγκατάσταση στο μητρώο του σύμφωνα με τη διαδικασία δημιουργίας λογαριασμών που προβλέπεται στο παράρτημα VIII.

3.   Η αρμόδια αρχή, ή ο φορέας εκμετάλλευσης όπου η αρμόδια αρχή το απαιτεί, κοινοποιούν στο διαχειριστή του μητρώου εντός δέκα ημερών τις τυχόν αλλαγές στις πληροφορίες που υποβλήθηκαν σε αυτόν δυνάμει της παραγράφου 1. Εντός δέκα ημερών από την παραλαβή της κοινοποίησης, ο διαχειριστής του μητρώου ενημερώνει τα στοιχεία του φορέα εκμετάλλευσης σύμφωνα με τη διαδικασία ενημέρωσης λογαριασμών που προβλέπεται στο παράρτημα VIII.

4.   Ο διαχειριστής του μητρώου δύναται να απαιτήσει από τους φορείς εκμετάλλευσης να συμφωνήσουν να συμμορφωθούν με λογικούς όρους και προϋποθέσεις για την αντιμετώπιση των ζητημάτων που αναφέρονται στο παράρτημα V.

Άρθρο 16

Απόθεμα μονάδων Κιότο στους λογαριασμούς αποθέματος φορέων εκμετάλλευσης

Ένας λογαριασμός αποθέματος φορέων εκμετάλλευσης πρέπει να είναι σε θέση να περιέχει μονάδες Κιότο όταν το κράτος μέλος ή η κοινοτική νομοθεσία παρέχουν αυτό το δικαίωμα.

Άρθρο 17

Κλείσιμο λογαριασμών αποθέματος φορέων εκμετάλλευσης

1.   Η αρμόδια αρχή ενημερώνει το διαχειριστή μητρώου εντός δέκα ημερών αφότου έχει ανακληθεί ή παραδοθεί μια άδεια εκπομπής αερίων θερμοκηπίου για μια εγκατάσταση η οποία, κατά συνέπεια, δεν καλύπτεται από άδεια εκπομπής. Με την επιφύλαξη της παραγράφου 2, ο διαχειριστής μητρώου κλείνει όλους τους λογαριασμούς αποθέματος φορέων εκμετάλλευσης οι οποίοι συνδέονται με αυτή την ανάκληση ή παράδοση σύμφωνα με τη διαδικασία κλεισίματος λογαριασμών που προβλέπεται στο παράρτημα VIII την 30ή Ιουνίου του επομένου από την ανάκληση ή την παράδοση έτους εάν στον πίνακα «κατάσταση συμμόρφωσης» η σχετική εγκατάσταση σημειώνεται κατά το πλέον πρόσφατο έτος με τιμή μεγαλύτερη ή ίση του μηδενός. Εάν η καταγραφή που αφορά τη σχετική εγκατάσταση, για το πλέον πρόσφατο έτος, στον πίνακα «κατάσταση συμμόρφωσης» είναι μικρότερη του μηδενός, ο διαχειριστής μητρώου προχωρεί στο κλείσιμο του λογαριασμού της εγκατάστασης την αμέσως επόμενη ημέρα από την ημέρα κατά την οποία ο λογαριασμός καταστεί μηδενικός ή μεγαλύτερος του μηδενός ή την επομένη της ημέρας κατά την οποία η αρμόδια αρχή δώσει εντολή στο διαχειριστή μητρώου να κλείσει το λογαριασμό επειδή είναι προφανές ότι δεν υπάρχει προοπτική να παραδοθούν άλλα δικαιώματα εκπομπής από το φορέα εκμετάλλευσης της εγκατάστασης.

2.   Εάν είναι θετικό το ισοζύγιο των δικαιωμάτων εκπομπής ή των μονάδων Κιότο στο λογαριασμό αποθέματος ενός φορέα εκμετάλλευσης τον οποίο πρόκειται να κλείσει ο διαχειριστής του μητρώου σύμφωνα με τα προβλεπόμενα στην παράγραφο 1, ο διαχειριστής του μητρώου ζητά από τον φορέα εκμετάλλευσης να προσδιορίσει έναν άλλο λογαριασμό που περιλαμβάνεται στο σύστημα μητρώων, προκειμένου να μεταφερθούν σε αυτόν τα εν λόγω δικαιώματα εκπομπής ή μονάδες Κιότο. Εάν ο φορέας εκμετάλλευσης δεν ανταποκριθεί στο αίτημα του διαχειριστή του μητρώου εντός 60 ημερών, ο διαχειριστής του μητρώου μεταφέρει το ισοζύγιο στο λογαριασμό αποθέματος του συμβαλλομένου μέρους.

Άρθρο 18

Κοινοποίηση

Ο διαχειριστής του μητρώου ενημερώνει πάραυτα τον κάτοχο λογαριασμού για τη δημιουργία, την ενημέρωση ή το κλείσιμο του λογαριασμού αποθέματος φορέων εκμετάλλευσης που διατηρεί ο κάτοχος.

ΤΜΗΜΑ 5

Λογαριασμοί αποθέματος προσώπων

Άρθρο 19

Δημιουργία λογαριασμών αποθέματος προσώπων

1.   Οι αιτήσεις για τη δημιουργία λογαριασμού αποθέματος προσώπων υποβάλλονται στο διαχειριστή του σχετικού μητρώου.

Ο αιτών υποβάλλει στο διαχειριστή του μητρώου τις πληροφορίες που είναι εύλογο να χρειάζεται ο διαχειριστής του μητρώου. Οι πληροφορίες αυτές περιλαμβάνουν τις πληροφορίες που προβλέπονται στο παράρτημα IV.

2.   Εντός δέκα ημερών από την παραλαβή αίτησης σύμφωνα με την παράγραφο 1 ή την ενεργοποίηση του συνδέσμου επικοινωνίας μεταξύ του μητρώου και του ανεξάρτητου συστήματος καταγραφής συναλλαγών της Κοινότητας, όποιο εκ των δυο είναι μεταγενέστερο, ο διαχειριστής του μητρώου δημιουργεί ένα λογαριασμό αποθέματος προσώπων στο μητρώο του, σύμφωνα με τη διαδικασία δημιουργίας λογαριασμών που προβλέπεται στο παράρτημα VIII.

Ο διαχειριστής του μητρώου δεν δημιουργεί περισσότερους από 99 λογαριασμούς αποθέματος προσώπων στο όνομα ενός προσώπου στο μητρώο του.

3.   Ο αιτών κοινοποιεί στο διαχειριστή του μητρώου εντός δέκα ημερών τις τυχόν αλλαγές στις πληροφορίες που υποβλήθηκαν σε αυτόν δυνάμει της παραγράφου 1. Εντός δέκα ημερών από την παραλαβή της κοινοποίησης, ο διαχειριστής του μητρώου ενημερώνει τα στοιχεία του προσώπου σύμφωνα με τη διαδικασία ενημέρωσης λογαριασμών που προβλέπεται στο παράρτημα VIII.

4.   Ο διαχειριστής του μητρώου δύναται να απαιτήσει από τους αιτούντες που αναφέρονται στην παράγραφο 1 να συμφωνήσουν να συμμορφωθούν με λογικούς όρους και προϋποθέσεις για την αντιμετώπιση των ζητημάτων που αναφέρονται στο παράρτημα V.

Άρθρο 20

Απόθεμα μονάδων Κιότο στους λογαριασμούς αποθέματος προσώπων

Ένας λογαριασμός αποθέματος προσώπων πρέπει να είναι σε θέση να περιέχει μονάδες Κιότο όταν το κράτος μέλος ή η κοινοτική νομοθεσία παρέχουν αυτό το δικαίωμα.

Άρθρο 21

Κλείσιμο λογαριασμών αποθέματος προσώπων

1.   Εντός δέκα ημερών από την παραλαβή αίτησης προσώπου για κλείσιμο του λογαριασμού αποθέματος που διαθέτει, ο διαχειριστής του μητρώου κλείνει το λογαριασμό σύμφωνα με τη διαδικασία κλεισίματος λογαριασμών που προβλέπεται στο παράρτημα VIII.

2.   Εάν ένας λογαριασμός αποθέματος προσώπων έχει μηδενικό ισολογισμό και δεν έχουν καταγραφεί συναλλαγές κατά τη διάρκεια ενός 12μήνου, ο διαχειριστής του μητρώου ειδοποιεί τον κάτοχο του λογαριασμού ότι πρόκειται να κλείσει τον λογαριασμό αποθέματος προσώπων εντός 60 ημερών εκτός εάν σε αυτό το χρονικό διάστημα ο κάτοχος του λογαριασμού υποβάλλει αίτηση στο διαχειριστή μητρώου ζητώντας να διατηρηθεί ο λογαριασμός του. Εάν ο διαχειριστής μητρώου δεν λάβει αίτηση διατήρησης του λογαριασμού από τον κάτοχο του λογαριασμού, προχωρεί στο κλείσιμο του λογαριασμού σύμφωνα με τη διαδικασία κλεισίματος λογαριασμών που προβλέπεται στο παράρτημα VIII.

Άρθρο 22

Κοινοποίηση

Ο διαχειριστής του μητρώου ενημερώνει πάραυτα κάθε κάτοχο λογαριασμού για τη δημιουργία, την ενημέρωση ή το κλείσιμο του λογαριασμού αποθέματος προσώπων που διατηρεί ο κάτοχος.

Άρθρο 23

Εξουσιοδοτημένοι αντιπρόσωποι

1.   Κάθε κάτοχος λογαριασμού διορίζει έναν κύριο και έναν επικουρικό εξουσιοδοτημένο αντιπρόσωπο για κάθε λογαριασμό που έχει δημιουργηθεί σύμφωνα με τα άρθρα 12, 15 και 19. Τα αιτήματα που υποβάλλονται στο διαχειριστή του μητρώου για εκτέλεση διαδικασιών υποβάλλονται από εξουσιοδοτημένο αντιπρόσωπο εξ ονόματος του κατόχου του λογαριασμού.

2.   Κάθε κράτος μέλος και η Επιτροπή δύνανται να επιτρέψουν στους κατόχους λογαριασμού του μητρώου τους να διορίσουν έναν πρόσθετο εξουσιοδοτημένο αντιπρόσωπο η συμφωνία του οποίου να είναι απαραίτητη, επιπλέον της συμφωνίας του κύριου ή του επικουρικού εξουσιοδοτημένου αντιπροσώπου, για την υποβολή αιτήματος στο διαχειριστή του μητρώου τους για εκτέλεση μίας ή περισσοτέρων από τις διαδικασίες που προβλέπονται στην παράγραφο 1 του άρθρου 49 και στα άρθρα 52, 53 και 62.

3.   Κάθε ελεγκτής διορίζει τουλάχιστον έναν εξουσιοδοτημένο αντιπρόσωπο ο οποίος εισάγει ή εγκρίνει την εισαγωγή των στοιχείων που αφορούν τις ετήσιες εξακριβωμένες εκπομπές μιας εγκατάστασης στον πίνακα «εξακριβωμένες εκπομπές», σύμφωνα με την παράγραφο 1 του άρθρου 51.

4.   Οι διαχειριστές μητρώου και ο κεντρικός διαχειριστής διορίζουν ο καθένας τουλάχιστον έναν εξουσιοδοτημένο αντιπρόσωπο στον οποίο αναθέτουν τη λειτουργία και τη διατήρηση του αντίστοιχου μητρώου τους ή του ανεξάρτητου συστήματος καταγραφής συναλλαγών της Κοινότητας εξ ονόματός τους.

ΤΜΗΜΑ 6

Πίνακες

Άρθρο 24

Πίνακες

1.   Από την 1η Ιανουαρίου 2005, κάθε μητρώο κράτους μέλους περιέχει έναν πίνακα «εξακριβωμένες εκπομπές», έναν πίνακα «επιστροφές δικαιωμάτων εκπομπής» και έναν πίνακα «κατάσταση συμμόρφωσης».

Κάθε μητρώο μπορεί να περιέχει πρόσθετους πίνακες για άλλους σκοπούς.

2.   Το ανεξάρτητο σύστημα καταγραφής συναλλαγών της Κοινότητας περιέχει έναν πίνακα «εθνικό σχέδιο κατανομής δικαιωμάτων εκπομπής» κάθε κράτους μέλους για την περίοδο 2005-2007, την περίοδο 2008-2012 και κάθε επόμενη πενταετή περίοδο.

Το ανεξάρτητο σύστημα καταγραφής συναλλαγών της Κοινότητας δύναται να περιέχει πρόσθετους πίνακες για άλλους σκοπούς.

3.   Οι πίνακες που περιέχονται στο μητρώο κάθε κράτους μέλους περιέχουν τις πληροφορίες που προβλέπονται στο παράρτημα ΙΙ. Οι λογαριασμοί αποθέματος φορέων εκμετάλλευσης και οι λογαριασμοί αποθέματος προσώπων περιέχουν τις πληροφορίες που προβλέπονται στο παράρτημα XVI.

Ο πίνακας «εθνικό σχέδιο κατανομής δικαιωμάτων εκπομπής» ο οποίος περιέχεται στο ανεξάρτητο σύστημα καταγραφής συναλλαγών της Κοινότητας περιέχει τις πληροφορίες που προβλέπονται στο παράρτημα XIV.

ΤΜΗΜΑ 7

Κωδικοί και προσδιοριστές

Άρθρο 25

Κωδικοί

Κάθε μητρώο περιέχει τους κωδικούς εισαγωγής στοιχείων που προβλέπονται στο παράρτημα VII και τους κωδικούς απάντησης που προβλέπονται στο παράρτημα ΧΙΙ ώστε να εξασφαλίζεται η ορθή ερμηνεία των πληροφοριών που ανταλλάσσονται κατά τη διάρκεια κάθε διαδικασίας.

Άρθρο 26

Αναγνωριστικοί κωδικοί λογαριασμών και αλφαριθμικοί προσδιοριστές

Πριν από τη δημιουργία ενός λογαριασμού, ο διαχειριστής του μητρώου αποδίδει σε κάθε λογαριασμό αποκλειστικό αναγνωριστικό κωδικό και τον αλφαριθμικό προσδιοριστή που έχει καθορίσει ο κάτοχος του λογαριασμού ως τμήμα των πληροφοριών που έχει δώσει όπως προβλέπεται στα παραρτήματα ΙΙΙ και ΙV αντιστοίχως. Πριν από τη δημιουργία ενός λογαριασμού, ο διαχειριστής του μητρώου αποδίδει στον κάτοχο του λογαριασμού αποκλειστικό αναγνωριστικό κωδικό ο οποίος περιλαμβάνει τα στοιχεία που προβλέπονται στο παράρτημα VI.

ΚΕΦΑΛΑΙΟ IV

ΛΕΓΧΟΙ ΚΑΙ ΔΙΑΔΙΚΑΣΙΕΣ

ΤΜΗΜΑ 1

Δέσμευση λογαριασμών

Άρθρο 27

Δέσμευση λογαριασμών αποθέματος φορέων εκμετάλλευσης

1.   Εάν, την 1η Απριλίου κάθε έτους, με αφετηρία το 2006, τα στοιχεία για τις ετήσιες εξακριβωμένες εκπομπές μιας εγκατάστασης για το προηγούμενο έτος δεν έχουν εισαχθεί στον πίνακα «εξακριβωμένες εκπομπές» σύμφωνα με τη διαδικασία εισαγωγής στοιχείων που προβλέπεται στο παράρτημα VIII, ο διαχειριστής του μητρώου δεσμεύει το λογαριασμό αποθέματος του φορέα εκμετάλλευσης για την εγκατάσταση αυτή παρεμποδίζοντας τη μεταφορά δικαιωμάτων εκπομπής από το λογαριασμό αυτό.

2.   Όταν οι ετήσιες εξακριβωμένες εκπομπές της εγκατάστασης για το αναφερόμενο στην παράγραφο 1 έτος έχουν εισαχθεί στον πίνακα «εξακριβωμένες εκπομπές», ο διαχειριστής μητρώου αποδεσμεύει το λογαριασμό.

3.   Ο διαχειριστής μητρώου ενημερώνει πάραυτα τον κάτοχο του σχετικού λογαριασμού και την αρμόδια αρχή για τη δέσμευση και την αποδέσμευση κάθε λογαριασμού αποθέματος φορέων εκμετάλλευσης.

4.   Τα προβλεπόμενα στην παράγραφο 1 δεν ισχύουν για την παράδοση δικαιωμάτων εκπομπής δυνάμει του άρθρου 52 και την ακύρωση και αντικατάσταση δικαιωμάτων εκπομπής δυνάμει των άρθρων 60 και 61.

ΤΜΗΜΑ 2

Αυτόματοι έλεγχοι και διαδικασία αντιπαραβολής στοιχείων

Άρθρο 28

Εντοπισμός αποκλίσεων από το ανεξάρτητο σύστημα καταγραφής συναλλαγών της Κοινότητας

1.   Ο κεντρικός διαχειριστής διασφαλίζει ότι το ανεξάρτητο σύστημα καταγραφής συναλλαγών της Κοινότητας διεξάγει τους αυτόματους ελέγχους που προβλέπονται στο παράρτημα VIII, στο παράρτημα ΙΧ και στο παράρτημα ΧΙ για όλες τις διαδικασίες που αφορούν τα δικαιώματα εκπομπής, τις εξακριβωμένες εκπομπές, τους λογαριασμούς και τις μονάδες Κιότο ώστε να διασφαλιστεί ότι δεν σημειώνονται αποκλίσεις.

2.   Εάν από τους αυτόματους ελέγχους της παραγράφου 1 εντοπιστεί απόκλιση σε μια διαδικασία που προβλέπεται στο παράρτημα VIII, στο παράρτημα IX και στο παράρτημα XI, ο κεντρικός διαχειριστής ενημερώνει πάραυτα το διαχειριστή ή τους διαχειριστές των σχετικών μητρώων με αυτόματο μήνυμα απάντησης το οποίο αναφέρει την ακριβή φύση της απόκλισης, χρησιμοποιώντας τους κωδικούς απάντησης που προβλέπονται στο παράρτημα VIII, στο παράρτημα IX και στο παράρτημα XI. Μόλις λάβει ανάλογο κωδικό απάντησης για διαδικασία που εμπίπτει στο παράρτημα VIII ή στο παράρτημα IX, ο διαχειριστής του μητρώου προέλευσης τερματίζει την εν λόγω διαδικασία και ενημερώνει το ανεξάρτητο σύστημα καταγραφής συναλλαγών της Κοινότητας. Ο κεντρικός διαχειριστής δεν ενημερώνει τις πληροφορίες που περιέχονται στο ανεξάρτητο σύστημα καταγραφής συναλλαγών της Κοινότητας. Ο διαχειριστής ή οι διαχειριστές των σχετικών μητρώων ενημερώνουν πάραυτα τους ενδιαφερόμενους κατόχους λογαριασμών ότι η διαδικασία τερματίστηκε.

Άρθρο 29

Εντοπισμός ασυμφωνιών από το ανεξάρτητο σύστημα καταγραφής συναλλαγών της Κοινότητας

1.   Ο κεντρικός διαχειριστής διασφαλίζει ότι το ανεξάρτητο σύστημα καταγραφής συναλλαγών της Κοινότητας περιοδικά δρομολογεί τη διαδικασία αντιπαραβολής στοιχείων που προβλέπεται στο παράρτημα Χ. Για το σκοπό αυτό, το ανεξάρτητο σύστημα καταγραφής συναλλαγών της Κοινότητας καταχωρίζει όλες τις διαδικασίες που αφορούν τα δικαιώματα εκπομπής, τους λογαριασμούς και τις μονάδες Κιότο.

Μέσω αυτής της διαδικασίας, το ανεξάρτητο σύστημα καταγραφής συναλλαγών της Κοινότητας ελέγχει ότι το απóθεμα μονάδων Κιότο και δικαιωμάτων εκπομπής σε κάθε λογαριασμό ενός μητρώου είναι ταυτόσημο με αυτό που περιέχεται στο αρχείο δεδομένων του ανεξάρτητου συστήματος καταγραφής συναλλαγών της Κοινότητας.

2.   Εάν εντοπισθεί ασυμφωνία στοιχείων κατά τη διάρκεια της διαδικασίας αντιπαραβολής, ο κεντρικός διαχειριστής ενημερώνει πάραυτα τον διαχειριστή ή τους διαχειριστές των σχετικών μητρώων. Εάν η ασυμφωνία δεν διευθετηθεί, ο κεντρικός διαχειριστής μεριμνά ώστε το ανεξάρτητο σύστημα καταγραφής συναλλαγών της Κοινότητας να μην επιτρέπει την περαιτέρω εκτέλεση διαδικασιών του παραρτήματος VIII και του παραρτήματος IX σχετικά με τα δικαιώματα εκπομπής, τους λογαριασμούς ή τις μονάδες Κιότο που αφορά η προηγούμενη ασυμφωνία.

Άρθρο 30

Εντοπισμός αποκλίσεων και ασυμφωνιών από το ανεξάρτητο σύστημα καταγραφής συναλλαγών της UNFCCC

1.   Εάν το ανεξάρτητο σύστημα καταγραφής συναλλαγών της UNFCCC, μετά από κάποιο έλεγχο, ενημερώσει το διαχειριστή ή τους διαχειριστές των σχετικών μητρώων ότι διαπιστώνει κάποια απόκλιση σε μια διαδικασία, ο διαχειριστής του μητρώου προέλευσης τερματίζει τη διαδικασία και ενημερώνει σχετικά το ανεξάρτητο σύστημα καταγραφής συναλλαγών της UNFCCC. Ο διαχειριστής ή οι διαχειριστές των σχετικών μητρώων ενημερώνουν πάραυτα τους κατόχους των σχετικών λογαριασμών ότι η διαδικασία έχει τερματιστεί.

2.   Εάν το ανεξάρτητο σύστημα καταγραφής συναλλαγών της UNFCCC έχει εντοπίσει ασυμφωνία, ο κεντρικός διαχειριστής διασφαλίζει ότι το ανεξάρτητο σύστημα καταγραφής συναλλαγών της Κοινότητας δεν επιτρέπει να εκτελεστούν περαιτέρω οι διαδικασίες που προβλέπονται στο παράρτημα VIII και στο παράρτημα IX σχετικά με κάποια από τις μονάδες Κιότο που αφορά η προηγούμενη ασυμφωνία, και δεν υπόκεινται στους αυτόματους ελέγχους του ανεξάρτητου συστήματος καταγραφής συναλλαγών της UNFCCC.

Άρθρο 31

Αυτόματοι έλεγχοι μητρώου

Πριν την εκτέλεση και κατά τη διάρκειά των διαδικασιών, ο διαχειριστής του μητρώου διασφαλίζει ότι διενεργούνται, εντός του μητρώου, οι δέοντες αυτόματοι έλεγχοι, ώστε να εντοπίζονται οι αποκλίσεις και εν συνεχεία να τερματίζονται οι διαδικασίες πριν τη διενέργεια αυτόματων ελέγχων από το ανεξάρτητο σύστημα καταγραφής συναλλαγών της Κοινότητας ή το ανεξάρτητο σύστημα καταγραφής συναλλαγών της UNFCCC.

ΤΜΗΜΑ 3

Εκτέλεση και οριστικοποίηση διαδικασιών

Άρθρο 32

Διαδικασίες

Κάθε διαδικασία ακολουθεί την πλήρη ακολουθία ανταλλαγής μηνυμάτων για αυτόν τον τύπο διαδικασιών όπως προβλέπεται στο παράρτημα VIII, στο παράρτημα IX, στο παράρτημα X και στο παράρτημα XI. Κάθε μήνυμα συμμορφώνεται με το μορφότυπο και τις απαιτήσεις για στοιχεία που περιγράφονται σε γλώσσα WSDL (γλώσσα περιγραφής των υπηρεσιών δικτύου), όπως έχουν εκπονηθεί στο πλαίσιο της UNFCCC και του πρωτοκόλλου του Κιότο.

Άρθρο 33

Αναγνωριστικοί κωδικοί

Ο διαχειριστής του μητρώου αποδίδει σε κάθε διαδικασία που αναφέρεται στο παράρτημα VIII αποκλειστικό αναγνωριστικό κωδικό αντιστοιχίας και σε κάθε διαδικασία που αναφέρεται στο παράρτημα IX αποκλειστικό αναγνωριστικό κωδικό συναλλαγής. Έκαστος εξ αυτών περιλαμβάνει τα στοιχεία που προβλέπονται στο παράρτημα VI.

Άρθρο 34

Οριστικοποίηση των διαδικασιών που αφορούν λογαριασμούς και εξακριβωμένες εκπομπές

Όλες οι διαδικασίες που αναφέρονται στο παράρτημα VIII καθίστανται οριστικές όταν αμφότερα τα ανεξάρτητα συστήματα καταγραφής συναλλαγών ενημερώσουν επιτυχώς το μητρώο προέλευσης ότι δεν ανίχνευσαν αποκλίσεις στην πρόταση που απέστειλε το μητρώο προέλευσης.

Ωστόσο, έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, όλες οι διαδικασίες που αναφέρονται στο παράρτημα VIII καθίστανται οριστικές όταν το ανεξάρτητο σύστημα καταγραφής συναλλαγών της Κοινότητας ενημερώσει επιτυχώς το μητρώο προέλευσης ότι δεν ανίχνευσε αποκλίσεις στην πρόταση που απέστειλε το μητρώο προέλευσης.

Άρθρο 35

Οριστικοποίηση διαδικασιών που αφορούν συναλλαγές στο εσωτερικό των μητρώων

Όλες οι διαδικασίες που αναφέρονται στο παράρτημα ΙΧ, εκτός από τη διαδικασία εξωτερικής μεταφοράς, καθίστανται οριστικές όταν αμφότερα τα ανεξάρτητα συστήματα καταγραφής συναλλαγών ενημερώσουν το μητρώο προέλευσης ότι δεν ανίχνευσαν αποκλίσεις στην πρόταση που διαβίβασε το μητρώο προέλευσης και το μητρώο προέλευσης αποστείλει επιβεβαίωση σε αμφότερα τα ανεξάρτητα συστήματα καταγραφής συναλλαγών ότι ενημέρωσε επιτυχώς τα αρχεία δεδομένων του σύμφωνα με την πρότασή του.

Ωστόσο, έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, όλες οι διαδικασίες που αναφέρονται στο παράρτημα ΙΧ, εκτός από τη διαδικασία εξωτερικής μεταφοράς, καθίστανται οριστικές όταν το ανεξάρτητο σύστημα καταγραφής συναλλαγών της Κοινότητας ενημερώσει το μητρώο προέλευσης ότι δεν ανίχνευσε αποκλίσεις στην πρόταση που απέστειλε το μητρώο προέλευσης και το μητρώο προέλευσης αποστείλει επιβεβαίωση στο ανεξάρτητο σύστημα καταγραφής συναλλαγών της Κοινότητας ότι ενημέρωσε επιτυχώς τα αρχεία δεδομένων του σύμφωνα με την πρότασή του.

Άρθρο 36

Οριστικοποίηση της διαδικασίας εξωτερικής μεταφοράς

Η διαδικασία εξωτερικής μεταφοράς καθίσταται οριστική όταν αμφότερα τα ανεξάρτητα συστήματα καταγραφής συναλλαγών ενημερώσουν το μητρώο προορισμού ότι δεν ανίχνευσαν αποκλίσεις στην πρόταση που απέστειλε το μητρώο προέλευσης και το μητρώο προορισμού αποστείλει επιτυχή επιβεβαίωση σε αμφότερα τα ανεξάρτητα συστήματα καταγραφής συναλλαγών ότι ενημέρωσε τα αρχεία δεδομένων του σύμφωνα με την πρόταση του μητρώου προέλευσης.

Ωστόσο, έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, η διαδικασία εξωτερικής μεταφοράς καθίσταται οριστική όταν το ανεξάρτητο σύστημα καταγραφής συναλλαγών της Κοινότητας ενημερώσει το μητρώο προορισμού ότι δεν ανίχνευσε αποκλίσεις στην πρόταση που απέστειλε το μητρώο προέλευσης και το μητρώο προορισμού αποστείλει μήνυμα επιβεβαίωσης στο ανεξάρτητο σύστημα καταγραφής συναλλαγών της Κοινότητας ότι ενημέρωσε επιτυχώς τα αρχεία δεδομένων του σύμφωνα με την πρόταση του μητρώου προέλευσης.

Άρθρο 37

Οριστικοποίηση της διαδικασίας αντιπαραβολής

Η διαδικασία αντιπαραβολής που αναφέρεται στο παράρτημα X οριστικοποιείται όταν διευθετηθούν οι ασυμφωνίες μεταξύ των στοιχείων από το μητρώο και από το ανεξάρτητο σύστημα καταγραφής συναλλαγών της Κοινότητας για συγκεκριμένο χρόνο και ημερομηνία και η διαδικασία αντιπαραβολής έχει επαναδρομολογηθεί με επιτυχία και έχει ολοκληρωθεί για το μητρώο αυτό.

ΚΕΦΑΛΑΙΟ V

ΣΥΝΑΛΛΑΓΕΣ

ΤΜΗΜΑ 1

Κατανομή και χορήγηση δικαιωμάτων εκπομπής για την περίοδο 2005-2007

Άρθρο 38

Πίνακας «εθνικό σχέδιο κατανομής δικαιωμάτων εκπομπής» για την περίοδο 2005-2007

1.   Έως την 1η Οκτωβρίου 2004, κάθε κράτος μέλος κοινοποιεί στην Επιτροπή τον πίνακα «εθνικό σχέδιο κατανομής δικαιωμάτων εκπομπής», ο οποίος αντιστοιχεί στην απόφαση που έχει ληφθεί σύμφωνα με το άρθρο 11 της οδηγίας 2003/87/ΕΚ. Εάν ο πίνακας «εθνικό σχέδιο κατανομής δικαιωμάτων εκπομπής» βασίζεται στο εθνικό σχέδιο κατανομής που έχει κοινοποιηθεί στην Επιτροπή το οποίο δεν απορρίφθηκε δυνάμει της παραγράφου 3 του άρθρου 9 της οδηγίας 2003/87/ΕΚ ή για το οποίο η Επιτροπή έχει κάνει δεκτές τις προταθείσες τροποποιήσεις, η Επιτροπή δίνει εντολή στον κεντρικό διαχειριστή να εισαγάγει τον πίνακα «εθνικό σχέδιο κατανομής δικαιωμάτων εκπομπής» στο ανεξάρτητο σύστημα καταγραφής συναλλαγών της Κοινότητας, σύμφωνα με τις διαδικασίες εκκίνησης που προβλέπονται στο παράρτημα XIV.

2.   Τα κράτη μέλη κοινοποιούν στην Επιτροπή όλες τις διορθώσεις στο εθνικό τους σχέδιο κατανομής μαζί με τις αντίστοιχες διορθώσεις στον πίνακα «εθνικό σχέδιο κατανομής δικαιωμάτων εκπομπής». Εάν η διόρθωση στον πίνακα «εθνικό σχέδιο κατανομής δικαιωμάτων εκπομπής» βασίζεται στο εθνικό σχέδιο κατανομής που έχει κοινοποιηθεί στην Επιτροπή το οποίο δεν απορρίφθηκε δυνάμει της παραγράφου 3 του άρθρου 9 της οδηγίας 2003/87/ΕΚ ή για το οποίο η Επιτροπή έχει κάνει δεκτές τροποποιήσεις και η εν λόγω διόρθωση συμφωνεί με τις μεθόδους που προβλέπονται στο οικείο εθνικό σχέδιο κατανομής ή προκύπτει από βελτιώσεις στα δεδομένα, η Επιτροπή δίνει εντολή στον κεντρικό διαχειριστή να εισαγάγει την αντίστοιχη διόρθωση στον πίνακα «εθνικό σχέδιο κατανομής δικαιωμάτων εκπομπής» που περιέχεται στο ανεξάρτητο σύστημα καταγραφής συναλλαγών της Κοινότητας, σύμφωνα με τις διαδικασίες εκκίνησης που προβλέπονται στο παράρτημα XIV. Σε όλες τις άλλες περιπτώσεις, τα κράτη μέλη κοινοποιούν στην Επιτροπή τη διόρθωση στο εθνικό τους σχέδιο κατανομής και εάν η Επιτροπή δεν απορρίψει τη διόρθωση αυτή σύμφωνα με τη διαδικασία της παραγράφου 3 του άρθρου 9 της οδηγίας 2003/87/ΕΚ, η Επιτροπή δίνει εντολή στον κεντρικό διαχειριστή να εισαγάγει την αντίστοιχη διόρθωση στον πίνακα «εθνικό σχέδιο κατανομής δικαιωμάτων εκπομπής» που περιέχεται στο ανεξάρτητο σύστημα καταγραφής συναλλαγών της Κοινότητας, σύμφωνα με τις διαδικασίες εκκίνησης που προβλέπονται στο παράρτημα XIV.

3.   Ο διαχειριστής του μητρώου, μετά από κάθε διόρθωση που γίνεται δυνάμει της παραγράφου 2, η οποία εκτελείται κατόπιν της χορήγησης δικαιωμάτων εκπομπής δυνάμει του άρθρου 39 και μειώνει ποσοτικά τα συνολικώς χορηγηθέντα δικαιώματα εκπομπής δυνάμει του άρθρου 39 για την περίοδο 2005-2007, μεταφέρει τον αριθμό δικαιωμάτων εκπομπής που έχει καθορίσει η αρμόδια αρχή από τους λογαριασμούς αποθέματος που αναφέρονται στις παραγράφους 1 και 2 του άρθρου 11, οι οποίοι περιέχουν τα δικαιώματα αυτά, στον λογαριασμό ακύρωσης για την περίοδο 2005-2007.

Η διόρθωση εκτελείται σύμφωνα με τη διαδικασία διόρθωσης των δικαιωμάτων εκπομπής που προβλέπεται στο παράρτημα ΙΧ.

Άρθρο 39

Χορήγηση δικαιωμάτων εκπομπής

Μετά την εισαγωγή του πίνακα «εθνικό σχέδιο κατανομής δικαιωμάτων εκπομπής» στο ανεξάρτητο σύστημα καταγραφής συναλλαγών της Κοινότητας και, με την επιφύλαξη της παραγράφου 2 του άρθρου 38, έως την 28η Φεβρουαρίου 2005, ο διαχειριστής μητρώου χορηγεί στο λογαριασμό αποθέματος συμβαλλομένου μέρους τη συνολική ποσότητα δικαιωμάτων εκπομπής που προβλέπονται στον πίνακα «εθνικό σχέδιο κατανομής δικαιωμάτων εκπομπής».

Κατά την εκχώρηση των εν λόγω δικαιωμάτων εκπομπής ο διαχειριστής του μητρώου αποδίδει αποκλειστικό αναγνωριστικό κωδικό μονάδας σε κάθε δικαίωμα εκπομπής, ο οποίος περιλαμβάνει τα στοιχεία που προβλέπονται στο παράρτημα VI.

Τα δικαιώματα εκπομπής χορηγούνται σύμφωνα με τη διαδικασία χορήγησης δικαιωμάτων εκπομπής (2005-2007) που προβλέπεται στο παράρτημα ΙΧ.

Άρθρο 40

Κατανομή δικαιωμάτων εκπομπής σε φορείς εκμετάλλευσης

Με την επιφύλαξη της παραγράφου 2 των άρθρων 38 και 41, έως τις 28 Φεβρουαρίου 2005 και έως τις 28 Φεβρουαρίου κάθε επόμενου έτους της περιόδου 2005-2007, ο διαχειριστής μητρώου μεταφέρει από το λογαριασμό αποθέματος του συμβαλλομένου μέρους στο λογαριασμό αποθέματος του σχετικού φορέα εκμετάλλευσης, την ποσότητα η οποία αναλογεί στην αντίστοιχη εγκατάσταση για το εν λόγω έτος από τη συνολική ποσότητα δικαιωμάτων εκπομπής που έχουν χορηγηθεί δυνάμει του άρθρου 39, όπως αυτή έχει καταχωρισθεί στο σχετικό τμήμα του πίνακα «εθνικό σχέδιο κατανομής δικαιωμάτων εκπομπής».

Όταν υπάρχει σχετική πρόβλεψη στο εθνικό σχέδιο κατανομής του κράτους μέλους για μια εγκατάσταση, ο διαχειριστής μητρώου δύναται να μεταφέρει αυτήν την ποσότητα που αναλογεί στην εγκατάσταση σε μεταγενέστερη ημερομηνία κάθε έτους.

Τα δικαιώματα εκπομπής κατανέμονται σύμφωνα με τη διαδικασία κατανομής δικαιωμάτων εκπομπής που προβλέπεται στο παράρτημα ΙΧ.

Άρθρο 41

Παράδοση δικαιωμάτων εκπομπής με εντολή της αρμόδιας αρχής

Εάν έχει λάβει σχετική εντολή από την αρμόδια αρχή δυνάμει της παραγράφου 1 του άρθρου 16 της οδηγίας 2003/87/ΕΚ, ο διαχειριστής του μητρώου παραδίδει μέρος ή όλη την ποσότητα που αναλογεί σε μια εγκατάσταση για ένα συγκεκριμένο έτος από την συνολική ποσότητα δικαιωμάτων εκπομπής που έχουν χορηγηθεί δυνάμει του άρθρου 39, εισάγοντας τον αριθμό των παραδιδόμενων δικαιωμάτων εκπομπής στο τμήμα εκείνο του πίνακα «παραδοθέντα δικαιώματα εκπομπής» το οποίο αφορά τη συγκεκριμένη εγκατάσταση για το υπόψη έτος. Τα εν λόγω παραδοθέντα δικαιώματα εκπομπών παραμένουν στο λογαριασμό αποθέματος συμβαλλομένου μέρους.

Τα δικαιώματα εκπομπών που παραδίδονται με εντολή της αρμόδιας αρχής παραδίδονται σύμφωνα με τη διαδικασία κατανομής δικαιωμάτων εκπομπής που προβλέπεται στο παράρτημα ΙΧ.

Άρθρο 42

Κατανομή δικαιωμάτων εκπομπής σε νεοεισερχομένους

Εάν έχει λάβει σχετική εντολή από την αρμόδια αρχή, ο διαχειριστής μητρώου μεταφέρει μέρος της συνολικής ποσότητας των δικαιωμάτων εκπομπής που έχουν χορηγηθεί δυνάμει του άρθρου 39 και παραμένουν στο λογαριασμό αποθέματος ενός συμβαλλομένου μέρους, από το λογαριασμό αυτό στον λογαριασμό αποθέματος φορέων εκμετάλλευσης ενός νεοεισερχομένου.

Τα δικαιώματα εκπομπής μεταφέρονται σύμφωνα με τη διαδικασία εσωτερικής μεταφοράς που προβλέπεται στο παράρτημα ΙΧ.

Άρθρο 43

Χορήγηση δικαιωμάτων εκπομπής λόγω ανωτέρας βίας

1.   Εάν έχει λάβει σχετική εντολή από την αρμόδια αρχή, ο διαχειριστής του μητρώου χορηγεί στο λογαριασμό αποθέματος συμβαλλομένου μέρους τον αριθμό δικαιωμάτων εκπομπής λόγω ανωτέρας βίας που έχει εγκρίνει η Επιτροπή για την περίοδο 2005-2007 δυνάμει του άρθρου 29 της οδηγίας 2003/87/ΕΚ.

Τα δικαιώματα εκπομπής λόγω ανωτέρας βίας χορηγούνται σύμφωνα με τη διαδικασία για τη χορήγηση δικαιωμάτων εκπομπής λόγω ανωτέρας βίας που προβλέπεται στο παράρτημα ΙΧ.

2.   Ο διαχειριστής μητρώου εισάγει τον αριθμό δικαιωμάτων εκπομπής που χορηγούνται λόγω ανωτέρας βίας στα τμήματα του πίνακα «παραδοθέντα δικαιώματα εκπομπής» που περιέχουν τα στοιχεία για τις εγκαταστάσεις και τα έτη που αφορά η έγκριση.

3.   Όταν εκχωρεί δικαιώματα εκπομπής ανωτέρας βίας, ο διαχειριστής μητρώου αποδίδει αποκλειστικό αναγνωριστικό κωδικό μονάδας σε κάθε δικαίωμα εκπομπής ανωτέρας βίας το οποίο περιλαμβάνει τα στοιχεία που προβλέπονται στο παράρτημα VI.

ΤΜΗΜΑ 2

Κατανομή και χορήγηση δικαιωμάτων εκπομπής για την περίοδο 2008-2012 και για κάθε επόμενη πενταετή περίοδο

Άρθρο 44

Πίνακας «εθνικό σχέδιο κατανομής δικαιωμάτων εκπομπής» για την περίοδο 2008-2012 και για κάθε επόμενη πενταετή περίοδο

1.   Έως την 1η Ιανουαρίου 2007, και έως την 1η Ιανουαρίου 12 μήνες πριν την έναρξη κάθε επόμενης πενταετούς περιόδου, κάθε κράτος μέλος κοινοποιεί στην Επιτροπή τον πίνακα «εθνικό σχέδιο κατανομής δικαιωμάτων εκπομπής», ο οποίος αντιστοιχεί στην απόφαση που έχει ληφθεί σύμφωνα με το άρθρο 11 της οδηγίας 2003/87/ΕΚ. Εάν ο πίνακας «εθνικό σχέδιο κατανομής δικαιωμάτων εκπομπής» κατανομής βασίζεται στο εθνικό σχέδιο κατανομής που έχει κοινοποιηθεί στην Επιτροπή το οποίο δεν απορρίφθηκε δυνάμει του άρθρου 9 παράγραφος 3 της οδηγίας 2003/87/ΕΚ ή για το οποίο η Επιτροπή έχει κάνει δεκτές τις τροποποιήσεις που προτάθηκαν, η Επιτροπή δίνει εντολή στον κεντρικό διαχειριστή να εισαγάγει τον πίνακα «εθνικό σχέδιο κατανομής δικαιωμάτων εκπομπής» στο ανεξάρτητο σύστημα καταγραφής συναλλαγών της Κοινότητας, σύμφωνα με τις διαδικασίες εκκίνησης που προβλέπονται στο παράρτημα XIV.

2.   Τα κράτη μέλη κοινοποιούν στην Επιτροπή όλες τις διορθώσεις στο εθνικό σχέδιο κατανομής τους μαζί με τις αντίστοιχες διορθώσεις στον πίνακα «εθνικό σχέδιο κατανομής δικαιωμάτων εκπομπής». Εάν η διόρθωση στον πίνακα «εθνικό σχέδιο κατανομής δικαιωμάτων εκπομπής» βασίζεται στο εθνικό σχέδιο κατανομής που έχει κοινοποιηθεί στην Επιτροπή το οποίο δεν απορρίφθηκε δυνάμει του άρθρου 9 παράγραφος 3 της οδηγίας 2003/87/ΕΚ ή για το οποίο η Επιτροπή έχει κάνει δεκτές τροποποιήσεις και η εν λόγω διόρθωση προκύπτει από βελτιώσεις στα δεδομένα, η Επιτροπή δίνει εντολή στον κεντρικό διαχειριστή να εισαγάγει την αντίστοιχη διόρθωση στον πίνακα «εθνικό σχέδιο κατανομής δικαιωμάτων εκπομπής» που περιέχεται στο ανεξάρτητο σύστημα καταγραφής συναλλαγών της Κοινότητας, σύμφωνα με τις διαδικασίες εκκίνησης που προβλέπονται στο παράρτημα XIV. Σε όλες τις άλλες περιπτώσεις, τα κράτη μέλη κοινοποιούν στην Επιτροπή τη διόρθωση στο εθνικό τους σχέδιο κατανομής και εάν η Επιτροπή δεν απορρίψει τη διόρθωση αυτή σύμφωνα με τη διαδικασία της παραγράφου 3 του άρθρου 9 της οδηγίας 2003/87/ΕΚ, η Επιτροπή δίνει εντολή στον κεντρικό διαχειριστή να εισαγάγει την αντίστοιχη διόρθωση στον πίνακα «εθνικό σχέδιο κατανομής δικαιωμάτων εκπομπής» που περιέχεται στο ανεξάρτητο σύστημα καταγραφής συναλλαγών της Κοινότητας, σύμφωνα με τις διαδικασίες εκκίνησης που προβλέπονται στο παράρτημα XIV.

3.   Ο διαχειριστής μητρώου, μετά από κάθε διόρθωση που γίνεται δυνάμει της παραγράφου 2 η οποία εκτελείται αφού έχουν χορηγηθεί δικαιώματα εκπομπής δυνάμει του άρθρου 45 και η οποία μειώνει τη συνολική ποσότητα δικαιωμάτων εκπομπής που έχουν χορηγηθεί δυνάμει του άρθρου 45 για την περίοδο 2008-2012 ή τις επόμενεςπενταετείς περιόδους, μετατρέπει τον αριθμό δικαιωμάτων εκπομπής που έχει καθοριστεί από την αρμόδια αρχή σε AAU αφαιρώντας το στοιχείο που χαρακτηρίζει το δικαίωμα εκπομπής από τον αποκλειστικό αναγνωριστικό κωδικό μονάδας ο οποίος περιλαμβάνει τα στοιχεία που προβλέπονται στο παράρτημα VI.

Η διόρθωση εκτελείται σύμφωνα με τη διαδικασία διόρθωσης των δικαιωμάτων εκπομπής που προβλέπεται στο παράρτημα ΙΧ.

Άρθρο 45

Χορήγηση δικαιωμάτων εκπομπής

Μετά την εισαγωγή του πίνακα «εθνικό σχέδιο κατανομής δικαιωμάτων εκπομπής» στο ανεξάρτητο σύστημα καταγραφής συναλλαγών της Κοινότητας και, με την επιφύλαξη της παραγράφου 2 του άρθρου 44, έως την 28η Φεβρουαρίου του πρώτου έτους της περιόδου 2008-2012, και έως της 28η Φεβρουαρίου του πρώτου έτους κάθε επόμενης πενταετούς περιόδου, ο διαχειριστής μητρώου χορηγεί στο λογαριασμό αποθέματος συμβαλλομένου μέρους τη συνολική ποσότητα δικαιωμάτων εκπομπής που προβλέπονται στον πίνακα «εθνικό σχέδιο κατανομής δικαιωμάτων εκπομπής» μετατρέποντας σε δικαιώματα εκπομπής μια ίση ποσότητα μονάδων AAU που περιέχονται σε αυτόν τον λογαριασμό αποθέματος.

Η μετατροπή εκτελείται μέσω της προσθήκης του στοιχείου που χαρακτηρίζει το δικαίωμα εκπομπής στον αποκλειστικό αναγνωριστικό κωδικό μονάδας κάθε μιας από τις εν λόγω μονάδες AAU, συμπεριλαμβάνοντας τα στοιχεία που προβλέπονται στο παράρτημα VI.

Η εκχώρηση δικαιωμάτων εκπομπής για την περίοδο 2008-2012 και για κάθε επόμενη πενταετή περίοδο εκτελείται σύμφωνα με τη διαδικασία χορήγησης δικαιωμάτων εκπομπής (2008-2012 και κατόπιν) που προβλέπεται στο παράρτημα IX.

Άρθρο 46

Κατανομή δικαιωμάτων εκπομπής σε φορείς εκμετάλλευσης

Με την επιφύλαξη της παραγράφου 2 των άρθρων 44 και 47, έως τις 28 Φεβρουαρίου 2008 και έως τις 28 Φεβρουαρίου κάθε επόμενου έτους, ο διαχειριστής μητρώου μεταφέρει από το λογαριασμό αποθέματος του συμβαλλομένου μέρους στο λογαριασμό αποθέματος του σχετικού φορέα εκμετάλλευσης, την ποσότητα που αναλογεί στην αντίστοιχη εγκατάσταση για το εν λόγω έτος από τη συνολική ποσότητα δικαιωμάτων εκπομπής που έχουν χορηγηθεί δυνάμει του άρθρου 45, όπως αυτή έχει καταχωρισθεί στο σχετικό τμήμα του πίνακα «εθνικό σχέδιο κατανομής δικαιωμάτων εκπομπής».

Όταν υπάρχει σχετική πρόβλεψη στο εθνικό σχέδιο κατανομής του κράτους μέλους για μια εγκατάσταση, ο διαχειριστής μητρώου δύναται να μεταφέρει την ποσότητα που αναλογεί στην εγκατάσταση σε μεταγενέστερη ημερομηνία κάθε έτους.

Τα δικαιώματα εκπομπής κατανέμονται σύμφωνα με τη διαδικασία κατανομής δικαιωμάτων εκπομπής που προβλέπεται στο παράρτημα ΙΧ.

Άρθρο 47

Παράδοση δικαιωμάτων εκπομπής με εντολή της αρμόδιας αρχής

Εάν έχει λάβει σχετική εντολή από την αρμόδια αρχή δυνάμει της παραγράφου 1 του άρθρου 16 της οδηγίας 2003/87/ΕΚ, ο διαχειριστής μητρώου παραδίδει μέρος ή όλη την ποσότητα που αναλογεί σε εγκατάσταση για συγκεκριμένο έτος από τη συνολική ποσότητα δικαιωμάτων εκπομπής που έχουν χορηγηθεί δυνάμει του άρθρου 45, εισάγοντας τον αριθμό των παραδιδόμενων δικαιωμάτων εκπομπής στο τμήμα εκείνο του πίνακα «παραδοθέντα δικαιώματα εκπομπής» το οποίο αφορά τη συγκεκριμένη εγκατάσταση για το υπόψη έτος. Τα εν λόγω παραδοθέντα δικαιώματα εκπομπής παραμένουν στο λογαριασμό αποθέματος του εκάστοτε συμβαλλόμενου μέρους.

Τα δικαιώματα εκπομπής που παραδίδονται με εντολή της αρμόδιας αρχής παραδίδονται σύμφωνα με τη διαδικασία κατανομής δικαιωμάτων εκπομπής που προβλέπεται στο παράρτημα ΙΧ.

Άρθρο 48

Κατανομή δικαιωμάτων εκπομπής σε νεοεισερχομένους

Εάν έχει λάβει σχετική εντολή από την αρμόδια αρχή, ο διαχειριστής του μητρώου μεταφέρει μέρος της συνολικής ποσότητας δικαιωμάτων εκπομπής που έχουν χορηγηθεί δυνάμει του άρθρου 45 και παραμένουν στο λογαριασμό αποθέματος ενός συμβαλλομένου μέρους, από το λογαριασμό αυτό στον λογαριασμό αποθέματος φορέων εκμετάλλευσης ενός νεοεισερχομένου.

Τα δικαιώματα εκπομπής μεταφέρονται σύμφωνα με τη διαδικασία κατανομής δικαιωμάτων εκπομπής που προβλέπεται στο παράρτημα ΙΧ.

ΤΜΗΜΑ 3

Μεταφορές και επιλεξιμότητα

Άρθρο 49

Μεταφορές δικαιωμάτων εκπομπής και μονάδων Κιότο από κατόχους λογαριασμού

1.   Ο διαχειριστής μητρώου εκτελεί οποιαδήποτε μεταφορά μεταξύ των λογαριασμών αποθέματος που αναφέρονται στις παραγράφους 1 και 2 του άρθρου 11:

2.   Η μεταφορά δικαιωμάτων εκπομπής από λογαριασμό που τηρείται σε ένα μητρώο προς λογαριασμό που τηρείται σε μητρώο τρίτης χώρας ή στο μητρώο CDM ή η απόκτηση από λογαριασμό που τηρείται σε ένα μητρώο δικαιωμάτων εκπομπής προερχόμενων από μητρώο τρίτης χώρας ή από το μητρώο CDM είναι δυνατή μόνον εφόσον έχει συναφθεί συμφωνία όπως προβλέπεται στην παράγραφο 1 του άρθρου 25 της οδηγίας της οδηγίας 2003/87/ΕΚ και εφόσον οι μεταφορές αυτές είναι σύμφωνες με τις διατάξεις σχετικά με την αμοιβαία αναγνώριση δικαιωμάτων εκπομπής στο πλαίσιο της εν λόγω συμφωνίας που έχει καταρτίσει η Επιτροπή δυνάμει της παραγράφου 2 του άρθρου 25 της οδηγίας 2003/87/ΕΚ.

Άρθρο 50

Επιλεξιμότητα και αποθεματικό για την περίοδο ανάληψης υποχρεώσεων

1.   Ένα κράτος μέλος δύναται να μην μεταφέρει ή να μην αποκτήσει μονάδες ERU ή AAU ή να μην χρησιμοποιήσει CER, έως την παρέλευση 16μήνου από την υποβολή της έκθεσής του, σύμφωνα με την παράγραφο 1 του άρθρου 7 της απόφασης αριθ. 280/2004/ΕΚ, εκτός εάν ενημερωθεί από τη γραμματεία της UNFCCC ότι δεν θα κινηθούν διαδικασίες όσον αφορά τη συμμόρφωση.

Δυνάμει του άρθρου 8 της απόφασης αριθ. 280/2004/ΕΚ, εάν η γραμματεία της UNFCCC ενημερώσει ένα κράτος μέλος ότι δεν πληροί τις απαιτήσεις οι οποίες θα του επέτρεπαν να μεταφέρει ή να αποκτήσει ERU ή AAU, ή να χρησιμοποιήσει CER, ο αρμόδιος φορέας του κράτους μέλους δίνει οδηγίες στο διαχειριστή μητρώου να μην δρομολογήσει αυτές τις συναλλαγές που απαιτούν παρόμοια επιλεξιμότητα.

2.   Από την 1η Ιανουαρίου 2008, όταν το αποθεματικό μονάδων ERU, CER, μονάδων AAU και μονάδων RMU που ισχύουν για την αντίστοιχη πενταετή περίοδο και περιέχονται στους λογαριασμούς αποθέματος συμβαλλομένου μέρους, στους λογαριασμούς αποθέματος φορέων εκμετάλλευσης, στους λογαριασμούς αποθέματος προσώπων και στους λογαριασμούς απόσυρσης σε ένα κράτος μέλος προσεγγίζουν το σημείο υπέρβασης του αποθεματικού για τη συγκεκριμένη περίοδο ανάληψης υποχρεώσεων, το οποίο υπολογίζεται ως 90 εκατοστιαίες μονάδες της καταλογισμένης στο κράτος μέλος ποσότητας ή 100 εκατοστιαίες μονάδες της πενταπλάσιας ποσότητας της πιο πρόσφατης απογραφής του κράτους μέλους που έχει ελεγχθεί (επιλέγεται η μικρότερη από τις δύο ποσότητες), η Επιτροπή προειδοποιεί το εν λόγω κράτος μέλος.

ΤΜΗΜΑ 4

Εξακριβωμένες εκπομπές

Άρθρο 51

Εξακριβωμένες εκπομπές μιας εγκατάστασης

1.   Εφόσον η έκθεση φορέα εκμετάλλευσης για τις εκπομπές εγκατάστασης κατά το προηγούμενο έτος κριθεί ικανοποιητική μετά από επαλήθευση, σύμφωνα με τις λεπτομερείς απαιτήσεις που έχει καθορίσει το κράτος μέλος δυνάμει του παραρτήματος V της οδηγίας 2003/87/ΕΚ, ο ελεγκτής εισάγει ή εγκρίνει την εισαγωγή των ετήσιων εξακριβωμένων εκπομπών για αυτή την εγκατάσταση και έτος στο τμήμα του πίνακα «εξακριβωμένες εκπομπές» το οποίο αφορά την ως άνω εγκατάσταση και έτος, σύμφωνα με τη διαδικασία ενημέρωσης των εξακριβωμένων εκπομπών που προβλέπεται στο παράρτημα VIII.

2.   Η αρμόδια αρχή δύναται να δώσει εντολή στο διαχειριστή μητρώου να διορθώσει τις ετήσιες εξακριβωμένες εκπομπές μιας εγκατάστασης για προηγούμενο έτος, ώστε να εξασφαλίσει τη συμμόρφωση προς τις λεπτομερείς απαιτήσεις που έχει καθορίσει το κράτος μέλος δυνάμει του παραρτήματος V της οδηγίας 2003/87/ΕΚ, εισάγοντας τις διορθωμένες ετήσιες εξακριβωμένες εκπομπές για την συγκεκριμένη εγκατάσταση και έτος στο τμήμα του πίνακα «εξακριβωμένες εκπομπές» το οποίο αφορά την ως άνω εγκατάσταση και έτος, σύμφωνα με τη διαδικασία ενημέρωσης των εξακριβωμένων εκπομπών που προβλέπεται στο παράρτημα VIII.

ΤΜΗΜΑ 5

Παράδοση δικαιωμάτων εκπομπής

Άρθρο 52

Παράδοση δικαιωμάτων εκπομπής

Για να παραδώσει ένας φορέας εκμετάλλευσης δικαιώματα εκπομπής για μια εγκατάσταση ζητά από το διαχειριστή μητρώου, απευθείας ή με άλλο τρόπο προβλεπόμενο από τη νομοθεσία του κράτους μέλους, τα εξής:

Η μεταφορά και η καταχώριση γίνονται σύμφωνα με τη διαδικασία παράδοσης δικαιωμάτων εκπομπής που προβλέπεται στο παράρτημα IX.

Άρθρο 53

Χρήση των CER και των ERU

Για να χρησιμοποιήσει CER και ERU ένας φορέας εκμετάλλευσης σύμφωνα με το άρθρο 11α της οδηγίας 2003/87/ΕΚ για συγκεκριμένη εγκατάσταση ζητά από το διαχειριστή μητρώου τα εξής:

Από την 1η Ιανουαρίου 2008, ο διαχειριστής μητρώου εγκρίνει αιτήματα για χρήση CER και ERU μόνο έως ένα ποσοστό των δικαιωμάτων εκπομπής που έχουν κατανεμηθεί σε κάθε εγκατάσταση, το οποίο έχει καθορίσει το κράτος μέλος του εν λόγω διαχειριστή στο εθνικό του σχέδιο κατανομής για την υπόψη περίοδο.

Η μεταφορά και η καταχώριση γίνονται σύμφωνα με τη διαδικασία παράδοσης των δικαιωμάτων εκπομπής που προβλέπεται στο παράρτημα IX.

Άρθρο 54

Παράδοση δικαιωμάτων εκπομπής λόγω ανωτέρας βίας

Η χορήγηση δικαιωμάτων εκπομπής λόγω ανωτέρας βίας σύμφωνα με το άρθρο 43 είναι ισοδύναμη με παράδοση αυτών των δικαιωμάτων εκπομπής λόγω ανωτέρας βίας.

Άρθρο 55

Υπολογισμός των ενδεικτικών της κατάστασης συμμόρφωσης υπολοίπων

Όταν εισάγεται ένα στοιχείο στο τμήμα του πίνακα «παραδοθέντα δικαιώματα εκπομπής» ή του πίνακα «εξακριβωμένες εκπομπές» το οποίο αφορά τη συγκεκριμένη εγκατάσταση, ο διαχειριστής μητρώου προσδιορίζει:

Άρθρο 56

Εισαγωγή στοιχείων στον πίνακα «κατάσταση συμμόρφωσης»

1.   Ο διαχειριστής μητρώου εισάγει το ενδεικτικό της κατάστασης συμμόρφωσης υπόλοιπο της εγκατάστασης, υπολογιζόμενο για κάθε έτος σύμφωνα με το άρθρο 55 στο τμήμα του πίνακα «κατάσταση συμμόρφωσης» που αφορά τη συγκεκριμένη εγκατάσταση.

2.   Την 1η Μαΐου 2006 και την 1η Μαΐου κάθε επόμενου έτους, ο διαχειριστής του μητρώου κοινοποιεί τον πίνακα «κατάσταση συμμόρφωσης» στην αρμόδια αρχή. Επιπροσθέτως, ο διαχειριστής μητρώου κοινοποιεί στην αρμόδια αρχή τυχόν αλλαγές στα υπόλοιπα των προηγουμένων ετών που περιλαμβάνει ο πίνακας.

Άρθρο 57

Εισαγωγή στοιχείων στον πίνακα «εξακριβωμένες εκπομπές»

Όταν, την 1η Μαΐου 2006 και την 1η Μαΐου κάθε επόμενου έτους, δεν έχουν εισαχθεί στοιχεία για εξακριβωμένες εκπομπές, στον πίνακα «εξακριβωμένες εκπομπές», για μια συγκεκριμένη εγκατάσταση για προηγούμενο έτος, μια τιμή εκπομπών αντικατάστασης, που έχει προσδιοριστεί δυνάμει της παραγράφου 1 του άρθρου 16 της οδηγίας 2003/87/ΕΚ δεν καταχωρίζεται στον πίνακα «εξακριβωμένες εκπομπές» παρά μόνο εάν έχει υπολογιστεί σύμφωνα με τις λεπτομερείς απαιτήσεις που έχουν καθοριστεί από το κράτος μέλος δυνάμει του παραρτήματος V της οδηγίας 2003/87/ΕΚ.

ΤΜΗΜΑ 6

Ακύρωση και απόσυρση

Άρθρο 58

Ακύρωση και απόσυρση των παραδοθέντων δικαιωμάτων εκπομπής και των δικαιωμάτων εκπομπής λόγω ανωτέρας βίας για την περίοδο 2005-2007

Στις 30 Ιουνίου των ετών 2006, 2007 και 2008, ο διαχειριστής μητρώου ακυρώνει δικαιώματα εκπομπής, CER και δικαιώματα εκπομπής λόγω ανωτέρας βίας τα οποία περιέχονται στο λογαριασμό αποθέματος συμβαλλομένου μέρους δυνάμει των άρθρων 52, 53 και 54. Ο αριθμός των προς ακύρωση δικαιωμάτων εκπομπής, CER και δικαιωμάτων εκπομπής λόγω ανωτέρας βίας είναι ίσος με το συνολικό αριθμό παραδοθέντων δικαιωμάτων εκπομπής ο οποίος έχει εισαχθεί στον πίνακα «παραδοθέντα δικαιώματα εκπομπής» για τις περιόδους από 1 Ιανουαρίου 2005 έως 30 Ιουνίου 2006, από 30 Ιουνίου 2006 έως 30 Ιουνίου 2007 και από 30 Ιουνίου 2007 έως 30 Ιουνίου 2008.

Η ακύρωση εκτελείται με μεταφορά CER, με εξαίρεση τις CER που προέρχονται από τα έργα τα οποία αναφέρονται στην παράγραφο 3 του άρθρου 11α της οδηγίας 2003/87/ΕΚ, από το λογαριασμό αποθέματος συμβαλλομένου μέρους στο λογαριασμό ακύρωσης για την περίοδο 2008-2012 και μεταφέροντας δικαιώματα εκπομπής και δικαιώματα εκπομπής λόγω ανωτέρας βίας από το λογαριασμό αποθέματος συμβαλλομένου μέρους στο λογαριασμό απόσυρσης για την περίοδο 2005-2007, σύμφωνα με τη διαδικασία απόσυρσης (2005-2007) που προβλέπεται στο παράρτημα IX.

Άρθρο 59

Ακύρωση και απόσυρση παραδοθέντων δικαιωμάτων για την περίοδο 2008-2012 και τις επόμενες περιόδους

Στις 30 Ιουνίου 2009 και στις 30 Ιουνίου κάθε επόμενου έτους, ο διαχειριστής μητρώου ακυρώνει τα δικαιώματα εκπομπής που έχουν παραδοθεί για την περίοδο 2008-2012 και για κάθε επόμενη πενταετή περίοδο, σύμφωνα με τη διαδικασία απόσυρσης (η οποία εφαρμόζεται από την περίοδο 2008-2012) που προβλέπεται στο παράρτημα ΙΧ:

ΤΜΗΜΑ 7

Ακύρωση και αντικατάσταση

Άρθρο 60

Ακύρωση και αντικατάσταση δικαιωμάτων εκπομπής που έχουν χορηγηθεί για την περίοδο 2005-2007

Την 1η Μαΐου 2008, κάθε διαχειριστής μητρώου ακυρώνει και, εάν έχει λάβει σχετική εντολή από την αρμόδια αρχή, αντικαθιστά τα δικαιώματα εκπομπής που περιέχονται στο μητρώο του σύμφωνα με τη διαδικασία ακύρωσης και αντικατάστασης των δικαιωμάτων εκπομπής που προβλέπεται στο παράρτημα ΙΧ:

Άρθρο 61

Ακύρωση και αντικατάσταση δικαιωμάτων εκπομπής που έχουν χορηγηθεί για την περίοδο 2008-2012 και τις επόμενες περιόδους

Την 1η Μαΐου του έτους 2013 και την 1η Μαΐου του πρώτου έτους κάθε επόμενης πενταετούς περιόδου, κάθε διαχειριστής μητρώου ακυρώνει και αντικαθιστά τα δικαιώματα εκπομπής που περιέχονται στο μητρώο του σύμφωνα με τη διαδικασία ακύρωσης και αντικατάστασης δικαιωμάτων εκπομπής που προβλέπεται στο παράρτημα ΙΧ:

ΤΜΗΜΑ 8

Εθελούσια ακύρωση και απόσυρση

Άρθρο 62

Εθελούσια ακύρωση δικαιωμάτων εκπομπής και μονάδων Κιότο

1.   Ο διαχειριστής μητρώου εκτελεί κάθε αίτημα που υποβάλλει ένας κάτοχος λογαριασμού δυνάμει της παραγράφου 4 του άρθρου 12 της οδηγίας 2003/87/ΕΚ για εθελούσια ακύρωση δικαιωμάτων εκπομπής ή μονάδων Κιότο που περιέχονται σε οποιοδήποτε από τους δικούς του λογαριασμούς αποθέματος. Η εθελούσια ακύρωση δικαιωμάτων εκπομπής ή μονάδων Κιότο εκτελείται όπως προβλέπεται στις παραγράφους 2 και 3.

2.   Για δικαιώματα τα οποία έχουν χορηγηθεί για την περίοδο 2005-2007, ο διαχειριστής μητρώου μεταφέρει τον αριθμό δικαιωμάτων εκπομπής που έχει καθορίσει ο κάτοχος λογαριασμού από τον λογαριασμό του στο λογαριασμό ακύρωσης για την περίοδο 2005-2007 σύμφωνα με τη διαδικασία ακύρωσης των δικαιωμάτων εκπομπής (2005-2007) που προβλέπεται στο παράρτημα IX.

3.   Για μονάδες Κιότο και δικαιώματα εκπομπής που έχουν χορηγηθεί για την περίοδο 2008-2012 και τις επόμενες πενταετείς περιόδους, ο διαχειριστής μητρώου μεταφέρει τον αριθμό μονάδων Κιότο και τα δικαιώματα εκπομπής που έχει καθορίσει ο κάτοχος λογαριασμού, από το λογαριασμό του στον κατάλληλο λογαριασμό ακύρωσης για την περίοδο 2008-2012 και τις επόμενες πενταετείς περιόδους, σύμφωνα με τη διαδικασία ακύρωσης (2008-2012 και κατόπιν) που προβλέπεται στο παράρτημα IX.

4.   Δεν επιτρέπεται η μεταφορά δικαιωμάτων εκπομπής και μονάδων Κιότο που περιέχονται σε λογαριασμό ακύρωσης προς άλλο λογαριασμό του συστήματος μητρώων ή προς λογαριασμό του μητρώου CDM ή προς μητρώο τρίτης χώρας.

Άρθρο 63

Απόσυρση μονάδων Κιότο

1.   Εάν έχει λάβει εντολή από την αρμόδια αρχή του κράτους μέλους, ο διαχειριστής μητρώου μεταφέρει μονάδες Κιότο, σε οποιαδήποτε ποσότητα και τύπο που έχει καθορίσει ο εν λόγω φορέας, οι οποίες δεν έχουν ήδη αποσυρθεί δυνάμει του άρθρου 59· οι μονάδες μεταφέρονται από το λογαριασμό αποθέματος του συμβαλλομένου μέρους στον κατάλληλο λογαριασμό απόσυρσης του μητρώου του σύμφωνα με τη διαδικασία απόσυρσης (2008-2012 και κατόπιν) που προβλέπεται στο παράρτημα IX.

2.   Ένας φορέας εκμετάλλευσης ή ένα πρόσωπο δεν δύνανται να μεταφέρουν δικαιώματα εκπομπής από το δικό τους λογαριασμό αποθέματος φορέων εκμετάλλευσης ή προσώπων σε λογαριασμό απόσυρσης.

3.   Δεν επιτρέπεται η μεταφορά μονάδων Κιότο που περιέχονται σε λογαριασμό απόσυρσης προς άλλο λογαριασμό του συστήματος μητρώων ή προς λογαριασμό του μητρώου CDM ή προς μητρώο τρίτης χώρας.

ΚΕΦΑΛΑΙΟ VI

ΠΡΟΤΥΠΑ ΑΣΦΑΛΕΙΑΣ, ΕΠΑΛΗΘΕΥΣΗ ΤΑΥΤΟΤΗΤΑΣ ΚΑΙ ΔΙΚΑΙΩΜΑΤΑ ΠΡΟΣΒΑΣΗΣ

Άρθρο 64

Πρότυπα ασφάλειας

1.   Κάθε μητρώο συμμορφώνεται με τα πρότυπα ασφάλειας που προβλέπονται στο παράρτημα XV.

2.   Το ανεξάρτητο σύστημα καταγραφής συναλλαγών της Κοινότητας συμμορφώνεται με τα πρότυπα ασφάλειας που προβλέπονται στο παράρτημα XV.

Άρθρο 65

Επαλήθευση ταυτότητας

Τα κράτη μέλη και η Κοινότητα χρησιμοποιούν τα ψηφιακά πιστοποιητικά που εκδίδει η γραμματεία της UNFCCC, ή οργανισμός που ορίζεται από αυτήν, με σκοπό την επαλήθευση της ταυτότητας των μητρώων τους και του ανεξάρτητου συστήματος καταγραφής συναλλαγών της Κοινότητας από το ανεξάρτητο σύστημα καταγραφής συναλλαγών της UNFCCC.

Ωστόσο, από την 1η Ιανουαρίου 2005 και έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, για την επαλήθευση της ταυτότητας κάθε μητρώου και του ανεξάρτητου συστήματος καταγραφής συναλλαγών της Κοινότητας χρησιμοποιούνται ψηφιακά πιστοποιητικά καθώς και ονόματα χρήστη και κωδικοί πρόσβασης όπως προβλέπεται στο παράρτημα XV. Η Επιτροπή, ή οργανισμός που ορίζεται από αυτήν, ασκεί ρόλο αρχής πιστοποίησης για όλα τα ψηφιακά πιστοποιητικά και παρέχει τα ονόματα χρήστη και τους κωδικούς πρόσβασης.

Άρθρο 66

Πρόσβαση στα μητρώα

1.   Ο εξουσιοδοτημένος αντιπρόσωπος διαθέτει πρόσβαση μόνο στους λογαριασμούς ενός μητρώου για τους οποίους του έχει δοθεί δικαίωμα πρόσβασης και δύναται να υποβάλει αίτημα δρομολόγησης μιας διαδικασίας μόνο για τις διαδικασίες για τις οποίες ισχύει η εξουσιοδότησή του δυνάμει του άρθρου 23. Η εν λόγω πρόσβαση και τα εν λόγω αιτήματα εκτελούνται μέσω ενός ασφαλούς πεδίου του ιστοτόπου του συγκεκριμένου μητρώου.

Ο διαχειριστής μητρώου παρέχει σε κάθε εξουσιοδοτημένο αντιπρόσωπο όνομα χρήστη και κωδικό πρόσβασηςπου επιτρέπουν το επίπεδο πρόσβασης σε λογαριασμούς και διαδικασίες για το οποίο έχουν λάβει εξουσιοδότηση. Οι διαχειριστές μητρώου έχουν τη διακριτική ευχέρεια να εφαρμόζουν πρόσθετες απαιτήσεις ασφαλείας, εφόσον αυτές είναι συμβατές με τις απαιτήσεις του παρόντος κανονισμού.

2.   Ο διαχειριστής μητρώου δύναται να θεωρεί ότι ένας χρήστης ο οποίος για να εισέλθει στο σύστημα χρησιμοποιεί όνομα χρήστη και κωδικό πρόσβασης που έχουν αποδοθεί σε έναν εξουσιοδοτημένο αντιπρόσωπο είναι πράγματι αυτός ο εξουσιοδοτημένος αντιπρόσωπος έως ότου ο εν λόγω εξουσιοδοτημένος αντιπρόσωπος ενημερώσει το διαχειριστή του μητρώου ότι η ασφάλεια του κωδικού του πρόσβασης έχει διακυβευτεί και ζητήσει αντικατάσταση του εν λόγω κωδικού. Ο διαχειριστής μητρώου αντικαθιστά αμέσως τους κωδικούς πρόσβασης με νέους.

3.   Ο διαχειριστής μητρώου διασφαλίζει ότι το ασφαλές πεδίο του ιστοτόπου του μητρώου είναι προσβάσιμο σε κάθε υπολογιστή που χρησιμοποιεί έναν ευρέως διαθέσιμο φυλλομετρητή Ίντερνετ. Οι επικοινωνίες μεταξύ των εξουσιοδοτημένων αντιπροσώπων και του ασφαλούς πεδίου του ιστοτόπου του μητρώου κρυπτογραφούνται σύμφωνα με τα πρότυπα ασφάλειας που προβλέπονται στο παράρτημα XV.

4.   Ο διαχειριστής μητρώου λαμβάνει όλα τα απαραίτητα μέτρα για να διασφαλίσει ότι δεν υπάρχει πρόσβαση στο ασφαλές πεδίο του ιστοτόπου του μητρώου χωρίς εξουσιοδότηση.

Άρθρο 67

Αναστολή της πρόσβασης σε λογαριασμούς

1.   Ο κεντρικός διαχειριστής και κάθε διαχειριστής μητρώου μπορεί να ακυρώσει τον κωδικό που επιτρέπει την πρόσβαση εξουσιοδοτημένου αντιπροσώπου σε λογαριασμό ή διαδικασία στα οποία ο αντιπρόσωπος αυτός κανονικά θα είχε πρόσβαση μόνο εάν ο εξουσιοδοτημένος αντιπρόσωπος προέβη ή ο υπόψη διαχειριστής έχει σοβαρούς λόγους να θεωρεί ότι ο εξουσιοδοτημένος αντιπρόσωπος προέβη στις ακόλουθες πράξεις:

2.   Όταν η πρόσβαση σε λογαριασμό αποθέματος ενός φορέα εκμετάλλευσης έχει ανασταλεί δυνάμει της παραγράφου 1 ή δυνάμει του άρθρου 69, μεταξύ 28 Απριλίου και 30 Απριλίου κάθε έτους από το έτος 2006 και κατόπιν, ο διαχειριστής μητρώου, εφόσον του ζητηθεί από τον κάτοχο λογαριασμού και αφού υποβάλλει αποδεικτικά στοιχεία της ταυτότητας του εξουσιοδοτημένου αντιπροσώπου του, επιστρέφει τον αριθμό δικαιωμάτων εκπομπής και χρησιμοποιεί τον αριθμό CER και μονάδων ERU που έχει προσδιοριστεί από τον κάτοχο λογαριασμού, σύμφωνα με τη διαδικασία επιστροφής δικαιωμάτων εκπομπής που προβλέπεται στα άρθρα 52 και 53 και στο παράρτημα IX.

ΚΕΦΑΛΑΙΟ VII

ΔΙΑΘΕΣΙΜΟΤΗΤΑ ΚΑΙ ΑΞΙΟΠΙΣΤΙΑ ΤΩΝ ΠΛΗΡΟΦΟΡΙΩΝ

Άρθρο 68

Διαθεσιμότητα και αξιοπιστία των μητρώων και του ανεξάρτητου συστήματος καταγραφής συναλλαγών της Κοινότητας

Ο κεντρικός διαχειριστής και κάθε διαχειριστής μητρώου λαμβάνουν όλα τα εύλογα μέτρα ώστε:

Διασφαλίζουν ότι το μητρώο και το ανεξάρτητο σύστημα καταγραφής συναλλαγών της Κοινότητας ενσωματώνουν συστήματα και διαδικασίες υψηλής αντοχής για τη διαφύλαξη των δεδομένων και την ταχεία ανάκτηση των δεδομένων και των λειτουργιών σε περίπτωση καταστροφής.

Φροντίζουν να ελαχιστοποιούνται οι διακοπές λειτουργίας του μητρώου και του ανεξάρτητου συστήματος καταγραφής συναλλαγών της Κοινότητας.

Άρθρο 69

Αναστολή της πρόσβασης

Ο κεντρικός διαχειριστής μπορεί να αναστείλει την πρόσβαση στο ανεξάρτητο σύστημα καταγραφής συναλλαγών της Κοινότητας και ο διαχειριστής ενός μητρώου μπορεί να αναστείλει την πρόσβαση στο μητρώο του εάν υπάρξει παραβίαση της ασφάλειας του ανεξάρτητου συστήματος καταγραφής συναλλαγών της Κοινότητας ή ενός μητρώου η οποία απειλεί την ακεραιότητα του ανεξάρτητου συστήματος καταγραφής συναλλαγών της Κοινότητας ή ενός μητρώου ή παρόμοια επιβουλή κατά της ακεραιότητας του συστήματος μητρώων και των εφεδρικών συστημάτων που προβλέπονται στο άρθρο 68.

Άρθρο 70

Κοινοποίηση της αναστολής της πρόσβασης

1.   Σε περίπτωση παραβίασης της ασφάλειας του ανεξάρτητου συστήματος καταγραφής συναλλαγών της Κοινότητας, η οποία ενδεχομένως συνεπάγεται αναστολή της πρόσβασης, ο κεντρικός διαχειριστής ενημερώνει αμέσως τους διαχειριστές μητρώου για τους τυχόν κινδύνους που διατρέχουν τα μητρώα.

2.   Σε περίπτωση παραβίασης της ασφάλειας ενός μητρώου, η οποία ενδεχομένως συνεπάγεται αναστολή της πρόσβασης, ο αρμόδιος διαχειριστής μητρώου ενημερώνει αμέσως τον κεντρικό διαχειριστή ο οποίος, με τη σειρά του, ενημερώνει αμέσως τους άλλους διαχειριστές μητρώου για τους τυχόν κινδύνους που διατρέχουν τα μητρώα.

3.   Εάν ο διαχειριστής μητρώου αντιληφθεί ότι είναι απαραίτητο να αναστείλει είτε την πρόσβαση σε λογαριασμούς ή άλλες λειτουργίες του μητρώου, ενημερώνει όλους τους ενδιαφερόμενους κατόχους μητρώου και ελεγκτές, τον κεντρικό διαχειριστή και τους άλλους διαχειριστές μητρώου κατά το δυνατόν έγκαιρα.

4.   Εάν ο κεντρικός διαχειριστής αντιληφθεί ότι είναι απαραίτητο να αναστείλει την πρόσβαση σε λειτουργίες του ανεξάρτητου συστήματος καταγραφής συναλλαγών της Κοινότητας, ενημερώνει για την αναστολή λειτουργίας όλους τους διαχειριστές μητρώου κατά το δυνατόν έγκαιρα.

5.   Οι προβλεπόμενες στις παραγράφους 3 και 4 κοινοποιήσεις αναφέρουν την πιθανή διάρκεια της αναστολής και εμφανίζονται σαφώς στο δημόσιο πεδίο του ιστοτόπου του σχετικού μητρώου ή στο δημόσιο πεδίο του ιστοτόπου του ανεξάρτητου συστήματος καταγραφής συναλλαγών της Κοινότητας.

Άρθρο 71

Πεδίο δοκιμών κάθε μητρώου και του ανεξάρτητου συστήματος καταγραφής συναλλαγών της Κοινότητας

1.   Κάθε διαχειριστής μητρώου προβλέπει πεδίο δοκιμών εντός του οποίου μπορεί να δοκιμαστεί κάθε νέα οριστική ή ενδιάμεση έκδοση του μητρώου, σύμφωνα με τις διαδικασίες δοκιμής που προβλέπονται στο παράρτημα ΧΙΙΙ ώστε να διασφαλίζει ότι:

2.   Ο κεντρικός διαχειριστής προβλέπει πεδίο για την εκτέλεση δοκιμών ώστε να διευκολύνει τις αναφερόμενες στην παράγραφο 1 διαδικασίες δοκιμών.

3.   Οι διαχειριστές μητρώου και ο κεντρικός διαχειριστής διασφαλίζουν ότι το υλισμικό και το λογισμικό του πεδίου δοκιμών του μητρώου τους έχουν απόδοση ανάλογη της απόδοσης του αναφερόμενου στο άρθρο 68 πρωτεύοντος υλισμικού και λογισμικού.

Άρθρο 72

Διαχείριση των αλλαγών

1.   Ο κεντρικός διαχειριστής συντονίζει, μαζί με τους διαχειριστές μητρώου και τη γραμματεία της UNFCCC, την εκπόνηση και την εφαρμογή τυχόν τροποποιήσεων του παρόντος κανονισμού, οι οποίες προκύπτουν λόγω αλλαγών στις λειτουργικές και τεχνικές προδιαγραφές του συστήματος μητρώων πριν την εφαρμογή τους.

2.   Εάν, συνεπεία των εν λόγω τροποποιήσεων, απαιτείται νέα οριστική ή ενδιάμεση έκδοση ενός μητρώου, κάθε διαχειριστής μητρώου ολοκληρώνει επιτυχώς τις διαδικασίες δοκιμών που προβλέπονται στο παράρτημα XIII έως ότου αποκατασταθεί και ενεργοποιηθεί η σύνδεση επικοινωνίας μεταξύ της νέας οριστικής ή ενδιάμεσης έκδοσης του εν λόγω μητρώου και του ανεξάρτητου συστήματος καταγραφής συναλλαγών της Κοινότητας ή του ανεξάρτητου συστήματος καταγραφής συναλλαγών της UNFCCC.

3.   Κάθε διαχειριστής μητρώου παρακολουθεί συνεχώς τη διαθεσιμότητα, την αξιοπιστία και την αποτελεσματικότητα του μητρώου του με σκοπό να διασφαλίσει ότι το επίπεδο των επιδόσεών του ανταποκρίνεται στις απαιτήσεις του παρόντος κανονισμού. Εάν, συνεπεία αυτής της παρακολούθησης ή της αναστολής της σύνδεσης επικοινωνίας δυνάμει της παραγράφου 3 του άρθρου 6 απαιτείται νέα οριστική ή ενδιάμεση έκδοση ενός μητρώου, κάθε διαχειριστής μητρώου ολοκληρώνει επιτυχώς τις διαδικασίες δοκιμών που προβλέπονται στο παράρτημα XIII έως ότου αποκατασταθεί και ενεργοποιηθεί η σύνδεση επικοινωνίας μεταξύ της νέας οριστικής ή ενδιάμεσης έκδοσης του εν λόγω μητρώου και του ανεξάρτητου συστήματος καταγραφής συναλλαγών της Κοινότητας ή του ανεξάρτητου συστήματος καταγραφής συναλλαγών της UNFCCC.

ΚΕΦΑΛΑΙΟ VIII

ΑΡΧΕΙΑ ΔΕΔΟΜΕΝΩΝ ΚΑΙ ΤΕΛΗ

Άρθρο 73

Αρχεία δεδομένων

1.   Ο κεντρικός διαχειριστής και κάθε διαχειριστής μητρώου αποθηκεύουν αρχεία δεδομένων σχετικών με όλες τις διαδικασίες και τους κατόχους λογαριασμού που προβλέπονται στα παραρτήματα ΙΙ, IV, VIII, IX, X και XI για 15 έτη ή έως ότου αντιμετωπισθούν τα σχετικά θέματα εφαρμογής, όποιο από τα δύο χρονικά διαστήματα είναι το μεγαλύτερο.

2.   Τα αρχεία δεδομένων φυλάσσονται σύμφωνα με τα πρότυπα καταγραφής δεδομένων που έχουν εκπονηθεί στο πλαίσιο του πρωτοκόλλου της UNFCCC και του πρωτοκόλλου του Κιότο.

Άρθρο 74

Τέλη

Τυχόν τέλη που επιβάλλονται στους κατόχους λογαριασμού από τον διαχειριστή μητρώου πρέπει να είναι εύλογα και να εμφανίζονται σαφώς στο δημόσιο πεδίο του ιστοτόπου του σχετικού μητρώου. Οι διαχειριστές μητρώου δεν διαφοροποιούν κανένα από τα τέλη που ενδεχομένως επιβάλλουν με βάση τον τόπο δραστηριότητας του κατόχου λογαριασμού εντός της Κοινότητας.

Οι διαχειριστές μητρώου δεν επιβαρύνουν του κατόχους λογαριασμού για τις συναλλαγές που αφορούν τα δικαιώματα εκπομπής οι οποίες εκτελούνται δυνάμει του άρθρου 49, των άρθρων 52 έως 54 και των άρθρων 58 έως 63.

ΚΕΦΑΛΑΙΟ IX

ΤΕΛΙΚΕΣ ΔΙΑΤΑΞΕΙΣ

Άρθρο 75

Έναρξη ισχύος

Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός στο σύνολό του και ισχύει άμεσα σε όλα τα κράτη μέλη.

Βρυξέλλες, 21 Δεκεμβρίου 2004.

Για την Επιτροπή

Σταύρος ΔΗΜΑΣ

Μέλος της Επιτροπής

----

(1)ΕΕ L 275 της 25.10.2003, σ. 32.

(2)ΕΕ L 49 της 19.2.2004, σ. 1.

(3)ΕΕ L 41 της 14.2.2003, σ. 26.

(4)ΕΕ L 281 της 23.11.1995, σ. 31.

(5)ΕΕ L 201 της 31.7.2002, σ. 37.

(6)ΕΕ L 8 της 12.1.2004, σ. 1.

----

ΠΑΡΑΡΤΗΜΑ Ι

Απαιτήσεις σε θέματα υλισμικού και λογισμικού του μητρώου και του ανεξάρτητου συστήματος καταγραφής συναλλαγών της Κοινότητας

Απαιτήσεις αρχιτεκτονικής

1.   Όλα τα μητρώα και το ανεξάρτητο σύστημα καταγραφής συναλλαγών της Κοινότητας πρέπει να περιλαμβάνουν το εξής υλισμικό και λογισμικό στην αρχιτεκτονική τους·

Απαιτήσεις επικοινωνίας

2.   Από την 1η Ιανουαρίου 2005 και έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC πρέπει:

3.   Όταν έχει αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC πρέπει:

με τήρηση των απαιτήσεων σε θέματα υλισμικού και λογισμικού που προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

----

ΠΑΡΑΡΤΗΜΑ ΙΙ

Πίνακες που πρέπει να περιέχονται στα μητρώα των κρατών μελών

----

ΠΑΡΑΡΤΗΜΑ ΙΙΙ

Πληροφορίες σχετικά με κάθε λογαριασμό αποθέματος φορέων εκμετάλλευσης οι οποίες πρέπει να υποβάλλονται στο διαχειριστή του μητρώου

----

ΠΑΡΑΡΤΗΜΑ ΙV

Πληροφορίες οι οποίες πρέπει να υποβάλλονται στο διαχειριστή μητρώου σχετικά με τους λογαριασμούς που αναφέρονται στις παραγράφους 1, 3 και 4 του άρθρου 11 και σχετικά με τους λογαριασμούς αποθέματος προσώπων

----

ΠΑΡΑΡΤΗΜΑ V

Βασικοί όροι και προϋποθέσεις

Δομή και επίπτωση των βασικών όρων και προϋποθέσεων

1.   Σχέση μεταξύ κατόχων λογαριασμών και διαχειριστών μητρώου

Υποχρεώσεις του κατόχου λογαριασμού και του εξουσιοδοτημένου αντιπροσώπου

2.   Υποχρεώσεις του κατόχου λογαριασμού και του εξουσιοδοτημένου αντιπροσώπου όσον αφορά ασφάλεια, ονόματα χρήστη και κωδικούς πρόσβασης καθώς και πρόσβαση στον ιστότοπο του μητρώου.

3.   Η υποχρέωση του κατόχου λογαριασμού και του εξουσιοδοτημένου αντιπροσώπου να διαβιβάζουν δεδομένα στον ιστότοπο του μητρώου και να εξασφαλίζουν ότι τα διαβιβαζόμενα δεδομένα είναι ακριβή.

4.   Υποχρέωση του κατόχου λογαριασμού και του εξουσιοδοτημένου αντιπροσώπου να συμμορφώνονται με τους όρους χρήσης του ιστοτόπου του μητρώου.

Υποχρεώσεις του διαχειριστή του μητρώου

5.   Υποχρέωση του διαχειριστή του μητρώου να εκτελεί τις οδηγίες του κατόχου λογαριασμού

6.   Υποχρέωση του διαχειριστή του μητρώου να καταγράφει τα στοιχεία του κατόχου λογαριασμού.

7.   Υποχρέωση του διαχειριστή του μητρώου να δημιουργεί, να ενημερώνει και να κλείνει το λογαριασμό σύμφωνα με τις διατάξεις του παρόντος κανονισμού.

Εκτέλεση των διαδικασιών

8.   Διατάξεις οριστικοποίησης και επιβεβαίωσης μιας διαδικασίας.

Πληρωμή

9.   Όροι και προϋποθέσεις σχετικά με πιθανά τέλη για το άνοιγμα και τη διατήρηση των λογαριασμών στο μητρώο.

Λειτουργία του ιστοτόπου του μητρώου

10.   Διατάξεις σχετικά με το δικαίωμα του διαχειριστή του μητρώου να κάνει αλλαγές στον ιστότοπο του μητρώου.

11.   Συνθήκες χρήσης του δικτυακού τόπου του μητρώου.

Εγγυήσεις και αποζημιώσεις

12.   Ακρίβεια των πληροφοριών.

13.   Αρχή για τη δρομολόγηση διαδικασιών.

Τροποποίηση αυτών των βασικών όρων προκειμένου να αντανακλούν τις αλλαγές στον παρόντα κανονισμό ή στην εθνική νομοθεσία

Ασφάλεια και αντιμετώπιση των παραβιάσεων της ασφάλειας

Επίλυση διαφορών

14.   Διατάξεις σχετικά με τις διαφορές μεταξύ κατόχων λογαριασμών.

Ευθύνη

15.   Όριο ευθύνης του διαχειριστή του μητρώου.

16.   Όριο ευθύνης του κατόχου λογαριασμού.

Δικαιώματα τρίτων

Αντιπρόσωπος, ανακοινώσεις και εφαρμοστέο δίκαιο

----

ΠΑΡΑΡΤΗΜΑ VI

Ορισμοί των αναγνωριστικών κωδικών

Εισαγωγή

1.   Το παρόν παράρτημα προβλέπει τα στοιχεία των ακόλουθων κωδικών ταυτοποίησης:

Η έκδοση των κωδικών ISO3166 είναι σύμφωνη με τα προβλεπόμενα στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

Παρουσίαση και κοινοποίηση των αναγνωριστικών κωδικών

2.   Για την παρουσίαση και την κοινοποίηση των αναγνωριστικών κωδικών που προβλέπονται στο παρόν παράρτημα, τα στοιχεία ενός αναγνωριστικού κωδικού διαχωρίζονται μεταξύ τους με παύλα «-», χωρίς κενά διαστήματα. Τα αρχικά μηδενικά στις αριθμητικές τιμές δεν εμφανίζονται. Η διαχωριστική παύλα «-» δεν αποθηκεύεται στα στοιχεία του αναγνωριστικού κωδικού.

Αναγνωριστικός κωδικός μονάδας

3.   Στον πίνακα VI-1 παρουσιάζονται τα στοιχεία του αναγνωριστικού κωδικού μονάδας. Σε κάθε δικαίωμα εκπομπής και σε κάθε μονάδα Κιότο αποδίδεται ένας αναγνωριστικός κωδικός μονάδας. Οι αναγνωριστικοί κωδικοί μονάδας δημιουργούνται από τα μητρώα και είναι αποκλειστικοί για την κάθε μονάδα σε όλο το σύστημα μητρώων.

4.   Μια σειρά μονάδων διαβιβάζεται ως δέσμη μονάδων που ορίζεται από τον προσδιοριστή αρχής δέσμης και τον προσδιοριστή τέλους δέσμης. Όλες οι μονάδες μιας δέσμης μονάδων είναι καθ’όλα όμοιες και διαφέρουν μόνο στο αποκλειστικό στοιχείο προσδιορισμού τους. Τα αποκλειστικά στοιχεία προσδιορισμού των μονάδων οι οποίες αποτελούν τη δέσμη μονάδων είναι διαδοχικά. Όπου είναι απαραίτητο για την εκτέλεση μιας συναλλαγής, την παρακολούθησή της, την καταγραφή της ή άλλο χαρακτηρισμό μιας μονάδας ή δέσμης μονάδων, τα μητρώα ή τα συστήματα καταγραφής συναλλαγών δημιουργούν πολλαπλές δέσμες μονάδων από μία δέσμη μονάδων. Όταν διαβιβάζεται μία μόνο μονάδα, ο προσδιοριστής αρχής δέσμης και ο προσδιοριστής τέλους δέσμης είναι ταυτόσημοι.

5.   Τα στοιχεία προσδιορισμού των δεσμών πολλαπλών μονάδων δεν αλληλεπικαλύπτονται. Οι δέσμες πολλαπλών μονάδων που διαβιβάζονται με το ίδιο μήνυμα εμφανίζονται κατά αύξουσα σειρά του προσδιοριστή αρχής δέσμης.

Πίνακας VI-1:   Αναγνωριστικός κωδικός μονάδας

6.   Στον πίνακα VI-2 παρατίθενται οι ισχύοντες συνδυασμοί αρχικού τύπου μονάδων (Unit Type) και συμπληρωματικού τύπου μονάδων (Supplementary Unit Type). Κάθε δικαίωμα εκπομπής έχει ένα συμπληρωματικό τύπο μονάδας ανεξάρτητα της περιόδου για την οποία έχει χορηγηθεί και της τυχόν προέλευσής του από μετατροπή AAU ή άλλης μονάδας Κιότο. Όταν μια μονάδα AAU ή άλλη μονάδα Κιότο δεν έχει μετατραπεί σε δικαίωμα εκπομπής δεν μπορεί να έχει συμπληρωματικό τύπο μονάδας. Όταν μια μονάδα AAU μετατρέπεται σε δικαίωμα εκπομπής σύμφωνα με τις διατάξεις του παρόντος κανονισμού λαμβάνει τον συμπληρωματικό τύπο μονάδας 1. Όταν ένα δικαίωμα εκπομπής μετατρέπεται σε μονάδα AAU σύμφωνα με τις διατάξεις του παρόντος κανονισμού παύει να υφίσταται ο συμπληρωματικός τύπος μονάδας.

Πίνακας VI-2:   Ισχύοντες συνδυασμοί αρχικού και συμπληρωματικού τύπου μονάδας

Αναγνωριστικός κωδικός λογαριασμού·

7.   Στον πίνακα VI-3 παρουσιάζονται τα στοιχεία του αναγνωριστικού κωδικού λογαριασμού. Σε κάθε λογαριασμό αποδίδεται ένας αναγνωριστικός κωδικός λογαριασμού. Οι αναγνωριστικοί κωδικοί λογαριασμού δημιουργούνται από τα μητρώα και είναι αποκλειστικοί για κάθε λογαριασμό σε όλο το σύστημα μητρώων. Οι αναγνωριστικοί κωδικοί λογαριασμού δεν επαναχρησιμοποιούνται μετά το κλείσιμο του λογαριασμού.

8.   Ο αναγνωριστικός κωδικός ενός λογαριασμού αποθέματος φορέων εκμετάλλευσης συνδέεται με μία μόνο εγκατάσταση. Μια εγκατάσταση συνδέεται με ένα μόνο αναγνωριστικό κωδικό λογαριασμού αποθέματος φορέων εκμετάλλευσης. Για τους λογαριασμούς αποθέματος που αναφέρονται στο άρθρο 11 παράγραφοι 1 και 2 δεν εφαρμόζεται περίοδος ανάληψης υποχρεώσεων, ανεξάρτητα από τον τύπο λογαριασμού.

Πίνακας VI-3:   Αναγνωριστικός κωδικός λογαριασμού

Αναγνωριστικός κωδικός αδείας·

9.   Στον πίνακα VI-1 παρουσιάζονται τα στοιχεία του αναγνωριστικού κωδικού αδείας. Σε κάθε άδεια πρέπει να αποδίδεται ένας αναγνωριστικός κωδικός αδείας. Οι αναγνωριστικοί κωδικοί αδείας δημιουργούνται από την αρμόδια αρχή και πρέπει να είναι αποκλειστικοί για την κάθε άδεια σε όλο το σύστημα μητρώων.

10.   Ένας αναγνωριστικός κωδικός αδείας αντιστοιχεί σε ένα φορέα εκμετάλλευσης. Ένας φορέας εκμετάλλευσης αντιστοιχεί σε ένα τουλάχιστον αναγνωριστικό κωδικό αδείας. Ένας αναγνωριστικός κωδικός αδείας αποδίδεται σε μία τουλάχιστον εγκατάσταση. Κάθε εγκατάσταση έχει έναν μόνο αναγνωριστικό κωδικό αδείας σε οποιαδήποτε χρονική στιγμή.

Πίνακας VI-4:   Αναγνωριστικός κωδικός αδείας

Αναγνωριστικός κωδικός κατόχου λογαριασμού

11.   Στον πίνακα VI-5 παρουσιάζονται τα στοιχεία του αναγνωριστικού κωδικού κατόχου λογαριασμού. Σε κάθε κάτοχο λογαριασμού αποδίδεται ένας αναγνωριστικός κωδικός κατόχου λογαριασμού. Οι αναγνωριστικοί κωδικοί κατόχου λογαριασμού δημιουργούνται από τα μητρώα και είναι αποκλειστικοί για κάθε κάτοχο λογαριασμού σε όλο το σύστημα μητρώων. Οι αναγνωριστικοί κωδικοί κατόχου λογαριασμού δεν επαναχρησιμοποιούνται για ένα άλλο κάτοχο λογαριασμού και δεν μεταβάλλονται για ένα συγκεκριμένο κάτοχο λογαριασμού σε όλη τη διάρκεια της ύπαρξής του.

Πίνακας VI-5:   Αναγνωριστικός κωδικός κατόχου λογαριασμού

Αναγνωριστικός κωδικός εγκατάστασης

12.   Στον πίνακα VI-6 παρουσιάζονται τα στοιχεία του αναγνωριστικού κωδικού εγκατάστασης. Σε κάθε εγκατάσταση αποδίδεται ένας αναγνωριστικός κωδικός εγκατάστασης. Οι αναγνωριστικοί κωδικοί εγκατάστασης δημιουργούνται από τα μητρώα και είναι αποκλειστικοί για την κάθε εγκατάσταση σε όλο το σύστημα μητρώων. Ο προσδιοριστής εγκατάστασης (Installation Identifier) είναι ακέραιος αριθμός αποδιδόμενος ως αύξουσα μονοτονική ακολουθία, η οποία ξεκινά από το 1. Μεταξύ προσδιοριστών εγκατάστασης δεν πρέπει να υπάρχουν κενά. Επομένως όταν ένα μητρώο δημιουργεί έναν προσδιοριστή εγκατάστασης n, έχει ήδη δημιουργήσει όλους τους προσδιοριστές από 1 έως n-1. Ένας αναγνωριστικός κωδικός εγκατάστασης δεν επαναχρησιμοποιείται για άλλη εγκατάσταση και δεν μεταβάλλεται για μια εγκατάσταση σε όλη τη διάρκεια της ύπαρξής της.

13.   Ένας αναγνωριστικός κωδικός εγκατάστασης αποδίδεται σε μία συγκεκριμένη εγκατάσταση. Σε κάθε εγκατάσταση αποδίδεται ένας μόνο αναγνωριστικός κωδικός εγκατάστασης.

Πίνακας VI-6:   Αναγνωριστικός κωδικός εγκατάστασης

Αναγνωριστικός κωδικός αντιστοιχίας

14.   Στον πίνακα VI-7 παρουσιάζονται λεπτομερώς τα στοιχεία των αναγνωριστικών κωδικών αντιστοιχίας. Σε κάθε διαδικασία που προβλέπεται στο παράρτημα VIII αποδίδεται ένας αναγνωριστικός κωδικός αντιστοιχίας. Οι αναγνωριστικοί κωδικοί αντιστοιχίας δημιουργούνται από τα μητρώα και είναι αποκλειστικοί για κάθε αντιστοιχία στο σύστημα μητρώων. Οι αναγνωριστικοί κωδικοί αντιστοιχίας δεν επαναχρησιμοποιούνται. Όταν επαναδρομολογείται μια διαδικασία που αφορά λογαριασμό ή εξακριβωμένες εκπομπές η οποία είχε προηγουμένως διακοπεί ή ακυρωθεί, της αποδίδεται νέος, αποκλειστικός αναγνωριστικός κωδικός αντιστοιχίας.

Πίνακας VI-7:   Αναγνωριστικός κωδικός αντιστοιχίας

Αναγνωριστικός κωδικός συναλλαγής

15.   Σε κάθε διαδικασία που προβλέπεται στο παράρτημα IX αποδίδεται ένας αναγνωριστικός κωδικός συναλλαγής. Οι αναγνωριστικοί κωδικοί συναλλαγής δημιουργούνται από τα μητρώα και είναι αποκλειστικοί για την κάθε συναλλαγή σε όλο το σύστημα μητρώων. Οι αναγνωριστικοί κωδικοί συναλλαγής δεν επαναχρησιμοποιούνται. Όταν επαναδρομολογείται μια διαδικασία που αφορά συναλλαγή η οποία είχε προηγουμένως διακοπεί ή ακυρωθεί, της αποδίδεται νέος, αποκλειστικός αναγνωριστικός κωδικός συναλλαγής.

16.   Τα στοιχεία των αναγνωριστικών κωδικών συναλλαγής προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

Αναγνωριστικός κωδικός αντιπαραβολής

17.   Σε κάθε διαδικασία που προβλέπεται στο παράρτημα X αποδίδεται ένας αναγνωριστικός κωδικός αντιπαραβολής Έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, το ανεξάρτητο σύστημα καταγραφής συναλλαγών της Κοινότητας δημιουργεί τον αναγνωριστικό κωδικό αντιπαραβολής όταν ζητά τις πληροφορίες αντιπαραβολής από τα μητρώα για συγκεκριμένη ημερομηνία και ώρα. Κατόπιν, τα μητρώα λαμβάνουν τον αναγνωριστικό κωδικό αντιπαραβολής από το ανεξάρτητο σύστημα καταγραφής συναλλαγών της UNFCCC. Οι αναγνωριστικοί κωδικοί αντιπαραβολής είναι αποκλειστικοί για την κάθε αντιπαραβολή σε όλο το σύστημα μητρώων, και όλα τα μηνύματα που έχουν ανταλλαχθεί σε όλα τα στάδια μιας διαδικασίας αντιπαραβολής για συγκεκριμένη ημερομηνία και ώρα χρησιμοποιούν τον ίδιο αναγνωριστικό κωδικό αντιπαραβολής.

18.   Τα στοιχεία των αναγνωριστικών κωδικών αντιπαραβολής προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών στη UNFCCC.

Αναγνωριστικός κωδικός έργου

19.   Σε κάθε έργο αποδίδεται ένας αναγνωριστικός κωδικός έργου. Οι αναγνωριστικοί κωδικοί έργου δημιουργούνται από το εκτελεστικό γραφείο του Μηχανισμού Καθαρής Ανάπτυξης για CER και από τον αρμόδιο φορέα του συμβαλλομένου μέρους ή από την εποπτεύουσα επιτροπή που προβλέπεται στο άρθρο 6, σύμφωνα με την απόφαση 16/CP.7 της Διάσκεψης των Μερών της UNFCCC για ERU και είναι αποκλειστικοί για το κάθε έργο σε όλο το σύστημα μητρώων.

20.   Τα στοιχεία των αναγνωριστικών κωδικών έργου προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

----

ΠΑΡΑΡΤΗΜΑ VII

Κατάλογος κωδικών εισαγωγής στοιχείων

Εισαγωγή

1.   Το παρόν παράρτημα ορίζει τους κωδικούς για όλα τα στοιχεία και τους πίνακες στήριξης κωδικών. Η έκδοση των κωδικών ISO3166 είναι η προβλεπόμενη στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

Κωδικοί για την ΕΕ

2.   Ονομασία πεδίου: Activity Type

Περιγραφή πεδίου: αριθμητικός κωδικός που υποδεικνύει τον τύπο δραστηριότητας μιας εγκατάστασης

3.   Ονομασία πεδίου: Relationship Type

Περιγραφή πεδίου: αριθμητικός κωδικός που υποδεικνύει τον τύπο σχέσης που συνδέει τον λογαριασμό με ένα πρόσωπο ή φορέα εκμετάλλευσης

4.   Ονομασία πεδίου: Process Type

Περιγραφή πεδίου: αριθμητικός κωδικός που υποδεικνύει τον τύπο διαδικασίας μιας συναλλαγής

5.   Ονομασία πεδίου: Supplementary Unit Type

Περιγραφή πεδίου: αριθμητικός κωδικός που υποδεικνύει τον συμπληρωματικό τύπο μιας μονάδας

6.   Ονομασία πεδίου: Action Code

Περιγραφή πεδίου: αριθμητικός κωδικός που υποδεικνύει τη δράση στη διαδικασία ενημέρωσης λογαριασμού

Κωδικοί UNFCCC

7.   Οι κωδικοί UNFCCC καθορίζονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

----

ΠΑΡΑΡΤΗΜΑ VIII

Διαδικασίες σχετικά με λογαριασμούς και εξακριβωμένες εκπομπές, με κωδικούς απάντησης

Απαιτήσεις για κάθε διαδικασία

Κατά την εκτέλεση των διαδικασιών που αφορούν λογαριασμό ή εξακριβωμένες εκπομπές ανταλλάσσεται σειρά μηνυμάτων με την ακόλουθη ακολουθία:

Πίνακας VIII-1: Διάγραμμα της ακολουθίας μηνυμάτων για τις διαδικασίες που αφορούν λογαριασμό ή εξακριβωμένες εκπομπές

2.   Έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, ένας διαχειριστής μητρώου που αποστέλλει ένα αίτημα πρέπει να λαμβάνει μήνυμα παραλαβής από το ανεξάρτητο σύστημα καταγραφής συναλλαγών της Κοινότητας εντός 60 δευτερολέπτων. Όταν η σύνδεση έχει αποκατασταθεί, ένας διαχειριστής μητρώου που αποστέλλει ένα αίτημα λαμβάνει μήνυμα παραλαβής από το ανεξάρτητο σύστημα καταγραφής συναλλαγών της UNFCCC εντός 60 δευτερολέπτων. Ένας διαχειριστής μητρώου που αποστέλλει ένα αίτημα πρέπει να λαμβάνει μήνυμα επικύρωσης από το ανεξάρτητο σύστημα καταγραφής συναλλαγών της Κοινότητας εντός 24 ωρών.

Η κατάσταση της διαδικασίας κατά την ακολουθία μηνυμάτων εξελίσσεται ως εξής:

Πίνακας VIII-2: Διάγραμμα της κατάστασης των διαδικασιών που αφορούν ένα λογαριασμό ή εξακριβωμένες εκπομπές

4.   Τα δομικά στοιχεία του συστήματος και οι λειτουργίες που χρησιμοποιούνται κατά την ακολουθία μηνυμάτων παρουσιάζονται στους πίνακες VIII-3 έως VIII-18. Οι λειτουργίες που είναι δημόσιες εφαρμόζονται όπως προβλέπεται. Οι λειτουργίες που είναι ιδιωτικές εξυπηρετούν μόνο ενημερωτικούς σκοπούς. Τα εισαγόμενα στοιχεία όλων των λειτουργιών έχουν δομηθεί με τρόπο ώστε να ταιριάζουν με τις απαιτήσεις μορφότυπου και περιεχομένου της γλώσσας WDSL (γλώσσα περιγραφής των υπηρεσιών δικτύου) που προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC. Ο αστερίσκος «(*)» χρησιμοποιείται για να σημειωθούν τα στοιχεία εκείνα τα οποία είναι δυνατόν να εμφανιστούν πολλαπλές φορές ως εισαγόμενα στοιχεία.

Πίνακας VIII-3: Δομικά στοιχεία και λειτουργίες των διαδικασιών που αφορούν λογαριασμό ή εξακριβωμένες εκπομπές

Πίνακας VIII-4: Δομικό στοιχείο MgmtOfAccountWS

Πίνακας VIII-5: Λειτουργία MgmtOfAccountWS.CreateAccount()

Πίνακας VIII-6: Λειτουργία MgmtOfAccountWS.UpdateAccount()

Πίνακας VIII-7: Λειτουργία MgmtOfAccountWS.CloseAccount()

Πίνακας VIII-8: Λειτουργία MgmtOfAccountWS.UpdateVerifiedEmissions()

Πίνακας VIII-9: Λειτουργία MgmtOfAccountWS.ReceiveAccountOperationOutcome()

Πίνακας VIII-10: Δομικό στοιχείο AccountManagement

Πίνακας VIII-11: Λειτουργία ManagementOfAccount.ValidateAccountCreation()

Πίνακας VIII-12: Λειτουργία ManagementOfAccount.CreateAccount()

Πίνακας VIII-13: Λειτουργία AccountManagement.ValidateAccountUpdate()

Πίνακας VIII-14: Λειτουργία ManagementOfAccount.UpdateAccount()

Πίνακας VIII-15: Λειτουργία ManagementOfAccount.ValidateAccountClosure()

Πίνακας VIII-16: Λειτουργία ManagementOfAccount.CloseAccount()

Πίνακας VIII-17: Λειτουργία ManagementOfAccount.ValidateVerifiedEmissionsUpdate()

Πίνακας VIII-18: Λειτουργία ManagementOfAccount.UpdateVerifiedEmissions

Προκαταρκτικοί έλεγχοι για κάθε διαδικασία

5.   Το ανεξάρτητο σύστημα καταγραφής συναλλαγών της Κοινότητας ελέγχει την κατάσταση ενός μητρώου για κάθε διαδικασία σχετικά με λογαριασμό ή εξακριβωμένες εκπομπές. Εάν η σύνδεση επικοινωνίας μεταξύ του μητρώου και του ανεξάρτητου συστήματος καταγραφής συναλλαγών της Κοινότητας δεν έχει ακόμη αποκατασταθεί ή έχει ανασταλεί προσωρινά, δυνάμει του άρθρου 6 παράγραφος 3, σε σχέση με τη ζητούμενη διαδικασία που αφορά λογαριασμό ή εξακριβωμένες εκπομπές, η διαδικασία απορρίπτεται και αποστέλλεται ο κωδικός απάντησης 7005.

6.   Έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, το ανεξάρτητο σύστημα καταγραφής συναλλαγών της Κοινότητας εκτελεί ελέγχους της έκδοσης και της επαλήθευσης ταυτότητας του μητρώου, της περιόδου ισχύος του μηνύματος, για κάθε διαδικασία που αφορά λογαριασμό ή εξακριβωμένες εκπομπές και εάν διαπιστωθείαπόκλιση αποστέλλει τους κατάλληλους κωδικούς απάντησης,που προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC. Όταν η σύνδεση έχει αποκατασταθεί, κάθε μητρώο λαμβάνει αυτούς τους κωδικούς απάντησης από το ανεξάρτητο σύστημα καταγραφής συναλλαγών της UNFCCC.

7.   Το ανεξάρτητο σύστημα καταγραφής συναλλαγών της Κοινότητας ελέγχει την ακεραιότητα των δεδομένων σε κάθε διαδικασία που αφορά λογαριασμό ή εξακριβωμένες εκπομπές και αποστέλλει κωδικούς απάντησης μεταξύ 7122 έως 7159 εάν έχει ανιχνευθεί απόκλιση.

Δευτεροβάθμιοι έλεγχοι για κάθε διαδικασία

8.   Το ανεξάρτητο σύστημα καταγραφής συναλλαγών της Κοινότητας εκτελεί δευτεροβάθμιους ελέγχους για κάθε διαδικασία σχετικά με λογαριασμό ή εξακριβωμένες εκπομπές που έχουν περάσει όλους τους προκαταρκτικούς ελέγχους. Οι δευτεροβάθμιοι έλεγχοι και οι συνδεόμενοι με αυτούς κωδικοί απάντησης οι οποίοι αποστέλλονται όταν έχει ανιχνευθεί απόκλιση, παρουσιάζονται στον πίνακα VIII-19.

Πίνακας VIII-19: Δευτεροβάθμιοι έλεγχοι

----

ΠΑΡΑΡΤΗΜΑ IX

Διαδικασίες που αφορούν συναλλαγές με κωδικούς απάντησης

Τύποι διαδικασίας

1.   Σε κάθε διαδικασία που αφορά μια συναλλαγή αποδίδεται ένας τύπος διαδικασίας ο οποίος συνίσταται σε έναν αρχικό τύπο διαδικασίας και σε ένα συμπληρωματικό τύπο διαδικασίας. Ο αρχικός τύπος διαδικασίας περιγράφει την κατηγορία του σύμφωνα με τα προβλεπόμενα στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC. Ο συμπληρωματικός τύπος διαδικασίας πρέπει να περιγράφει την κατηγορία του όπως προβλέπεται στις διατάξεις του παρόντος κανονισμού, οι οποίες έχουν εκπονηθεί δυνάμει της οδηγίας 2003/87/ΕΚ. Οι τύποι διαδικασίας παρουσιάζονται στον πίνακα ΙΧ-1.

Απαιτήσεις για κάθε διαδικασία

2.   Η ακολουθία μηνυμάτων για τις διαδικασίες που αφορούν μια συναλλαγή, την κατάσταση της συναλλαγής και την κατάσταση των μονάδων Κιότο και των δικαιωμάτων εκπομπής που συμμετέχουν στη συναλλαγή κατά την ακολουθία μηνυμάτων, καθώς και τα δομικά στοιχεία και οι λειτουργίες που χρησιμοποιούνται κατά την ακολουθία μηνυμάτων, προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

Προκαταρκτικοί έλεγχοι για κάθε διαδικασία

3.   Το ανεξάρτητο σύστημα καταγραφής συναλλαγών της Κοινότητας ελέγχει την κατάσταση ενός μητρώου για κάθε διαδικασία που αφορά συναλλαγή. Εάν η σύνδεση επικοινωνίας μεταξύ του μητρώου και του ανεξάρτητου συστήματος καταγραφής συναλλαγών της Κοινότητας δεν έχει ακόμη αποκατασταθεί ή έχει ανασταλεί προσωρινά δυνάμει του άρθρου 6 παράγραφος 3 σε σχέση με τη ζητούμενη διαδικασία, η διαδικασία απορρίπτεται και αποστέλλεται ο κωδικός 7005 ή 7006.

4.   Έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, το ανεξάρτητο σύστημα καταγραφής συναλλαγών της Κοινότητας εκτελεί τις ακόλουθες κατηγορίες προκαταρκτικών ελέγχων για κάθε διαδικασία που αφορά μια συναλλαγή:

και επιστρέφει τους κατάλληλους κωδικούς απάντησης όταν εντοπίζει απόκλιση,σύμφωνα με τα προβλεπόμενα στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC. Όταν έχει αποκατασταθεί η σύνδεση, κάθε μητρώο λαμβάνει αυτούς τους κωδικούς απάντησης από το ανεξάρτητο σύστημα καταγραφής συναλλαγών της UNFCCC.

Δευτεροβάθμιοι και τριτοβάθμιοι έλεγχοι για κάθε διαδικασία

5.   Για κάθε διαδικασία που αφορά μια συναλλαγή η οποία έχει περάσει με επιτυχία όλους τους προκαταρκτικούς ελέγχους, το ανεξάρτητο σύστημα καταγραφής συναλλαγών της Κοινότητας εκτελεί τους ακόλουθους δευτεροβάθμιους ελέγχους ώστε να εξακριβώσει εάν:

6.   Το ανεξάρτητο σύστημα καταγραφής συναλλαγών της Κοινότητας εκτελεί τριτοβάθμιους ελέγχους για κάθε διαδικασία που αφορά συναλλαγή η οποία έχει περάσει με επιτυχία όλους τους προκαταρκτικούς ελέγχους. Οι τριτοβάθμιοι έλεγχοι, και οι αντίστοιχοι με αυτούς κωδικοί απάντησης οι οποίοι αποστέλλονται όταν έχει ανιχνευθεί απόκλιση, παρουσιάζονται στον πίνακα IX-1.

Πίνακας IX-1:   Τριτοβάθμιοι έλεγχοι

----

ΠΑΡΑΡΤΗΜΑ X

Διαδικασία αντιπαραβολής με κωδικούς απάντησης

Απαιτήσεις σχετικά με τη διαδικασία

1.   Έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, κάθε μητρώο ανταποκρίνεται όταν το ανεξάρτητο σύστημα καταγραφής συναλλαγών της Κοινότητας ζητάει να του υποβληθούν οι ακόλουθες πληροφορίες για συγκεκριμένη ημερομηνία και ώρα:

2.   Όταν έχει αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, κάθε μητρώο ανταποκρίνεται όταν το ανεξάρτητο σύστημα καταγραφής συναλλαγών της UNFCCC ζητάει να του υποβληθούν οι ακόλουθες πληροφορίες για συγκεκριμένη ημερομηνία και ώρα:

3.   Όταν έχει αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, κάθε μητρώο ανταποκρίνεται όταν το ανεξάρτητο σύστημα καταγραφής συναλλαγών της UNFCCC ζητάει, εξ ονόματος του ανεξάρτητου συστήματος καταγραφής συναλλαγών της Κοινότητας, να του υποβληθούν οι ακόλουθες πληροφορίες για συγκεκριμένη ώρα και ημερομηνία:

4.   Η αλληλουχία μηνυμάτων για τη διαδικασία αντιπαραβολής, η κατάσταση της διαδικασίας αντιπαραβολής και η κατάσταση των μονάδων Κιότο και των δικαιωμάτων εκπομπής που συμμετέχουν στη διαδικασία αντιπαραβολής κατά την ακολουθία μηνυμάτων, καθώς και τα δομικά στοιχεία και οι λειτουργίες που χρησιμοποιούνται κατά την ακολουθία μηνυμάτων, προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

Προκαταρκτικοί έλεγχοι κατά τη διαδικασία

5.   Το ανεξάρτητο σύστημα καταγραφής συναλλαγών της Κοινότητας ελέγχει την κατάσταση ενός μητρώου κατά τη διάρκεια της διαδικασίας αντιπαραβολής. Εάν η σύνδεση επικοινωνίας μεταξύ του μητρώου και του ανεξάρτητου συστήματος καταγραφής συναλλαγών της Κοινότητας δεν έχει ακόμη αποκατασταθεί ή έχει ανασταλεί προσωρινά δυνάμει της παραγράφου 3 του άρθρου 6 όσον αφορά τη διαδικασία αντιπαραβολής, η διαδικασία απορρίπτεται και αποστέλλεται ο κωδικός 7005 ή 7006.

6.   Έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, το ανεξάρτητο σύστημα καταγραφής συναλλαγών της Κοινότητας εκτελεί ελέγχους της έκδοσης και επαλήθευσης ταυτότητας του μητρώου, της περιόδου ισχύος του μηνύματος και της ακεραιότητας των δεδομένων κατά τη διάρκεια της διαδικασίας αντιπαραβολής και αποστέλλει τους κατάλληλους κωδικούς απάντησης εάν διαπιστωθεί απόκλιση, όπως προβλέπεται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC. Όταν έχει αποκατασταθεί η ως άνω σύνδεση, κάθε μητρώο λαμβάνει αυτούς τους κωδικούς απάντησης από το ανεξάρτητο σύστημα καταγραφής συναλλαγών της UNFCCC.

Δευτεροβάθμιοι έλεγχοι κατά τη διαδικασία

7.   Το ανεξάρτητο σύστημα καταγραφής συναλλαγών της Κοινότητας εκτελεί δευτεροβάθμιους ελέγχους κατά τη διάρκεια της διαδικασίας αντιπαραβολής, όταν οι προκαταρκτικοί έλεγχοι έχουν εκτελεστεί με επιτυχία. Οι δευτεροβάθμιοι έλεγχοι και οι αντίστοιχοι κωδικοί απάντησης οι οποίοι αποστέλλονται όταν έχει ανιχνευθείασυνέπεια παρουσιάζονται στον πίνακα X-1.

Πίνακας VIII-1:   Δευτεροβάθμιοι έλεγχοι

Ιδιόχειρη παρέμβαση

8.   Εάν οι πληροφορίες που περιέχονται σε ένα μητρώο έχουν τροποποιηθεί, ως απάντηση σε μια διαδικασία που δρομολογήθηκε αλλά δεν οριστικοποιήθηκε, δυνάμει των άρθρων 34, 35 ή 36, ο κεντρικός διαχειριστής δίνει εντολή στο διαχειριστή του μητρώου να αντιστρέψει την εν λόγω διαδικασία τροποποιώντας τις πληροφορίες που περιέχει το μητρώο ώστε να επιστρέψουν στην αρχική τους μορφή.

Εάν οι πληροφορίες που περιέχονται σε ένα μητρώο δεν έχουν τροποποιηθεί ως απάντηση σε μια διαδικασία που δρομολογήθηκε αλλά δεν οριστικοποιήθηκε δυνάμει των άρθρων 34, 35 ή 36, ο κεντρικός διαχειριστής δίνει εντολή στο διαχειριστή του μητρώου να οριστικοποιήσει την εν λόγω διαδικασία τροποποιώντας καταλλήλως τις πληροφορίες που περιέχει το μητρώο.

9.   Όταν από τη διαδικασία αντιπαραβολής εντοπιστεί ασυνέπεια, ο κεντρικός διαχειριστής συνεργάζεται με τον ή τους σχετικούς διαχειριστές μητρώου προκειμένου να προσδιοριστεί η προέλευση της ασυνέπειας. Ο κεντρικός διαχειριστής κατόπιν, είτε τροποποιεί τις πληροφορίες που περιέχονται στο ανεξάρτητο σύστημα καταγραφής συναλλαγών της Κοινότητας ή ζητά από τον ή τους σχετικούς διαχειριστές μητρώου να παρέμβουν ιδιοχείρως για να εκτελέσουν συγκεκριμένες προσαρμογές των πληροφοριών που περιέχονται στο μητρώο τους.

----

ΠΑΡΑΡΤΗΜΑ XI

Διοικητικές διαδικασίες με κωδικούς απάντησης

Διοικητικές διαδικασίες

1.   Το ανεξάρτητο σύστημα καταγραφής συναλλαγών της Κοινότητας εκτελεί τις εξής διοικητικές διαδικασίες:

2.   Όταν έχει αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, το ανεξάρτητο σύστημα καταγραφής συναλλαγών της Κοινότητας εξακολουθεί να εκτελεί τη διοικητική διαδικασία της παραγράφου 1 στοιχείο β).

3.   Κάθε μητρώο είναι ικανό να εκτελεί ορθά τις πρόσθετες διοικητικές διαδικασίες που παρέχει το ανεξάρτητο σύστημα καταγραφής συναλλαγών της UNFCCC, οι οποίες καθορίζονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί δυνάμει της απόφασης 24/CP.8 της Διάσκεψης των Μερών της UNFCCC.

Απαιτήσεις για κάθε διαδικασία

4.   Η ακολουθία μηνυμάτων για τις διοικητικές διαδικασίες και τα δομικά στοιχεία και λειτουργίες που χρησιμοποιούνται κατά την ακολουθία μηνυμάτων καθορίζονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

Έλεγχοι για κάθε διαδικασία

5.   Εάν, κατά την αναφερόμενη στην παράγραφο 2 περίοδο, το ανεξάρτητο σύστημα καταγραφής συναλλαγών της Κοινότητας ανιχνεύσει μια απόκλιση κατά την εκτέλεση της διαδικασίας του σημείου α) της παραγράφου 1, αποστέλλει τους κατάλληλους κωδικούς απάντησης όπως καθορίζονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί σύμφωνα με την απόφαση 24/CP.8 της Διάσκεψης των Μερών της UNFCCC.

6.   Όταν το ανεξάρτητο σύστημα καταγραφής συναλλαγών της Κοινότητας εντοπίζει απόκλιση κατά την εκτέλεση της διαδικασίας του στοιχείου β) της παραγράφου 1, αποστέλλει τον κωδικό απάντησης 7601.

7.   Κατά την περίοδο που αναφέρεται στην παράγραφο 2 και όταν λαμβάνεται μήνυμα από ένα μητρώο κατά την εκτέλεση της διαδικασίας του σημείου γ) της παραγράφου 1 για μια διαδικασία που προβλέπεται στο παράρτημα IX, το ανεξάρτητο σύστημα καταγραφής συναλλαγών της Κοινότητας εκτελεί τους ακόλουθους ελέγχους:

8.   Κατά την περίοδο που αναφέρεται στην παράγραφο 2 και όταν λαμβάνεται μήνυμα από ένα μητρώο κατά την εκτέλεση της διαδικασίας του στοιχείου δ) της παραγράφου 1, το ανεξάρτητο σύστημα καταγραφής συναλλαγών της Κοινότητας εκτελεί τους ακόλουθους ελέγχους:

----

ΠΑΡΑΡΤΗΜΑ XII

Κατάλογος κωδικών απάντησης για όλες τις διαδικασίες

1.   Το ανεξάρτητο σύστημα καταγραφής συναλλαγών της Κοινότητας αποστέλλει κωδικούς απάντησης ως τμήμα κάθε διαδικασίας, όπως προβλέπεται στα παραρτήματα VIII, IX, X και XI. Οι κωδικοί απάντησης είναι ακέραιοι αριθμοί από 7000 έως 7999. Η ερμηνεία κάθε κωδικού απάντησης παρουσιάζεται στον πίνακα ΧΙΙ-1.

2.   Κάθε διαχειριστής μητρώου διασφαλίζει ότι διατηρείται η ερμηνεία κάθε κωδικού απάντησης όταν εμφανίζονται πληροφορίες για μια διαδικασία που προβλέπεται στο παράρτημα XVI στον εξουσιοδοτημένο αντιπρόσωπο που δρομολόγησε τη διαδικασία αυτή.

Πίνακας XII-1:   Κωδικοί απάντησης του ανεξάρτητου συστήματος καταγραφής συναλλαγών της Κοινότητας

----

ΠΑΡΑΡΤΗΜΑ XIII

Διαδικασίες δοκιμών

1.   Τα μητρώα και το ανεξάρτητο σύστημα καταγραφής συναλλαγών της Κοινότητας διέρχονται τις ακόλουθες φάσεις δοκιμών:

2.   Κάθε δοκιμή που εκτελείται ως τμήμα των φάσεων δοκιμών της παραγράφου 1 διενεργείται σύμφωνα με προκαθορισμένο σχέδιο δοκιμών και τα αποτελέσματα καταγράφονται. Ο φάκελος με τα αποτελέσματα των δοκιμών τίθεται στη διάθεση του κεντρικού διαχειριστή όταν ζητηθεί. Κάθε ελάττωμα του μητρώου το οποίο εντοπίζεται κατά τις φάσεις δοκιμών της παραγράφου 1 αντιμετωπίζεται πριν ξεκινήσουν οι δοκιμές ανταλλαγής δεδομένων μεταξύ του μητρώου και του ανεξάρτητου συστήματος καταγραφής συναλλαγών της Κοινότητας.

3.   Ο κεντρικός διαχειριστής απαιτεί να διέρχονται τα μητρώα τις ακόλουθες φάσεις δοκιμών:

4.   Ο κεντρικός διαχειριστής απαιτεί να αποδεικνύει κάθε μητρώο ότι οι κωδικοί εισαγωγής στοιχείων που αναφέρονται στο παράρτημα VII και οι κωδικοί απάντησης που αναφέρονται στα παραρτήματα VIII, IX, X και XI περιέχονται στη βάση δεδομένων αυτού του μητρώου και ερμηνεύονται και χρησιμοποιούνται με τον ενδεδειγμένο σε σχέση με τις διαδικασίες τρόπο.

5.   Οι φάσεις δοκιμών που προβλέπονται στην παράγραφο 3 εκτελούνται στο περιβάλλον του πεδίου δοκιμών του μητρώου και του πεδίου δοκιμών του ανεξάρτητου συστήματος καταγραφής συναλλαγών της Κοινότητας, που έχουν προβλεφθεί σύμφωνα με το άρθρο 71.

6.   Οι δοκιμές που εκτελούνται ως τμήμα των φάσεων δοκιμής της παραγράφου 3 μπορούν να ποικίλλουν αναλόγως του υλισμικού και του λογισμικού που διαθέτει το μητρώο.

7.   Κάθε δοκιμή που εκτελείται στο πλαίσιο των φάσεων δοκιμών της παραγράφου 3 διενεργείται σύμφωνα με προκαθορισμένο σχέδιο δοκιμών και τα αποτελέσματα καταγράφονται. Ο φάκελος με τα αποτελέσματα των δοκιμών τίθεται στη διάθεση του κεντρικού διαχειριστή όταν ζητηθεί. Κάθε ελάττωμα του μητρώου το οποίο εντοπίζεται κατά τις φάσεις δοκιμών της παραγράφου 3 αντιμετωπίζεται πριν αποκατασταθεί σύνδεση επικοινωνίας μεταξύ του μητρώου και του ανεξάρτητου συστήματος καταγραφής συναλλαγών της Κοινότητας. Ο διαχειριστής μητρώου αποδεικνύει ότι τα τυχόν ελαττώματα αντιμετωπίστηκαν με την επιτυχή ολοκλήρωση των φάσεων δοκιμών που προβλέπονται στην παράγραφο 3.

----

ΠΑΡΑΡΤΗΜΑ XIV

Διαδικασίες εκκίνησης

1.   Έως την 1η Σεπτεμβρίου 2004 το αργότερο, κάθε κράτος μέλος κοινοποιεί στην Επιτροπή τις ακόλουθες πληροφορίες:

Κάθε επόμενη αλλαγή κοινοποιείται το ταχύτερο δυνατόν στην Επιτροπή.

2.   Για την περίοδο 2005-2007, κάθε κράτος μέλος κοινοποιεί στην Επιτροπή τον αριθμό των δικαιωμάτων εκπομπής λόγω ανωτέρας βίας που θα χορηγήσει, όταν λάβει τη σχετική άδεια από την Επιτροπή σύμφωνα με το άρθρο 29 της οδηγίας 2003/87/ΕΚ.

3.   Πριν την έναρξη της περιόδου 2008-2012 και κάθε επακόλουθης πενταετούς περιόδου, κάθε κράτος μέλος κοινοποιεί στην Επιτροπή τις ακόλουθες πληροφορίες:

Προβλεπόμενες απαιτήσεις για τον πίνακα «εθνικό σχέδιο κατανομής δικαιωμάτων εκπομπής»

4.   Τα εθνικά σχέδια κατανομής δικαιωμάτων εκπομπής πρέπει να υποβάλλονται με το μορφότυπο που περιγράφεται στις παραγράφους 5 και 7.

5.   Κάθε πίνακας «εθνικό σχέδιο κατανομής δικαιωμάτων εκπομπής» που υποβάλλεται στην Επιτροπή πρέπει να ακολουθεί τον εξής μορφότυπο παρουσίασης:

6.   Στις εγκαταστάσεις που αναφέρονται σύμφωνα με την παράγραφο 5 στοιχείο δ), περιλαμβάνονται οι εγκαταστάσεις οι οποίες έχουν συμπεριληφθεί μονομερώς σύμφωνα με το άρθρο 24 της οδηγίας 2003/87/ΕΚ και δεν περιλαμβάνονται οι εγκαταστάσεις οι οποίες έχουν αποκλειστεί προσωρινά σύμφωνα με το άρθρο 27 της οδηγίας 2003/87/ΕΚ.

7.   Το σχήμα XML παρουσίασης στην Επιτροπή του πίνακα «εθνικό σχέδιο κατανομής δικαιωμάτων εκπομπής» είναι το εξής:

8.   Στο πλαίσιο των διαδικασιών εκκίνησης που προβλέπονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί δυνάμει της απόφασης 24/CP.8 της Διάσκεψης των Μερών της UNFCCC, η Επιτροπή ενημερώνει τη γραμματεία της UNFCCC για τους αναγνωριστικούς κωδικούς λογαριασμού των λογαριασμών ακύρωσης, των λογαριασμών απόσυρσης και των λογαριασμών αντικατάστασης κάθε μητρώου.

----

ΠΑΡΑΡΤΗΜΑ XV

Πρότυπα ασφάλειας

Σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και κάθε μητρώου

1.   Από την 1η Ιανουαρίου 2005 και έως ότου αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, όλες οι διαδικασίες που αφορούν δικαιώματα εκπομπής, εξακριβωμένες εκπομπές και λογαριασμούς εκτελούνται μέσω ενός συνδέσμου επικοινωνίας που παρουσιάζει τα εξής χαρακτηριστικά:

2.   Όταν έχει αποκατασταθεί η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ανεξάρτητου συστήματος καταγραφής συναλλαγών της UNFCCC, όλες οι διαδικασίες που αφορούν δικαιώματα εκπομπής, εξακριβωμένες εκπομπές, λογαριασμούς και μονάδες Κιότο περατώνονται μέσω ενός συνδέσμου επικοινωνίας με χαρακτηριστικά που καθορίζονται στις λειτουργικές και τεχνικές προδιαγραφές για τα πρότυπα ανταλλαγής δεδομένων μεταξύ των συστημάτων μητρώων που προβλέπει το πρωτόκολλο του Κιότο, οι οποίες έχουν εκπονηθεί δυνάμει της απόφασης 24/CP.8 της Διάσκεψης των Μερών της UNFCCC.

Σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και των εξουσιοδοτημένων εκπροσώπων για το σύστημα αυτό και μεταξύ κάθε μητρώου και όλων των εξουσιοδοτημένων εκπροσώπων για το μητρώο αυτό

3.   Η σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και των εξουσιοδοτημένων εκπροσώπων για το σύστημα αυτό και μεταξύ ενός μητρώου και των εξουσιοδοτημένων εκπροσώπων των κατόχων λογαριασμού, των ελεγκτών και του διαχειριστή του μητρώου, όταν οι εξουσιοδοτημένοι εκπρόσωποι επιτυγχάνουν πρόσβαση μέσω δικτύου διαφορετικού από αυτό που εξυπηρετεί το ανεξάρτητο σύστημα καταγραφής συναλλαγών της Κοινότητας ή το εν λόγω μητρώο, έχει τα ακόλουθα χαρακτηριστικά:

4.   Το σύστημα χορήγησης ονομάτων χρήστη και κωδικών χρήστη σύμφωνα με την παράγραφο 3 στοιχείο β) σε εξουσιοδοτημένους εκπροσώπους έχει τα ακόλουθα χαρακτηριστικά:

Σύνδεση επικοινωνίας μεταξύ του ανεξάρτητου συστήματος καταγραφής συναλλαγών της Κοινότητας και του ευρέος κοινού και μεταξύ κάθε μητρώου και του ευρέος κοινού

5.   Στο δημόσιο πεδίο του ιστοτόπου του ανεξάρτητου συστήματος καταγραφής συναλλαγών της Κοινότητας και του ιστοτόπου ενός μητρώου δεν απαιτείται επαλήθευση της ταυτότητας των χρηστών που ανήκουν στο ευρύ κοινό.

6.   Το δημόσιο πεδίο του ιστοτόπου του ανεξάρτητου συστήματος καταγραφής συναλλαγών της Κοινότητας και του ιστοτόπου ενός μητρώου δεν επιτρέπουν στους χρήστες τους που ανήκουν στο ευρύ κοινό να έχουν άμεση πρόσβαση στα δεδομένα της βάσης δεδομένων του ανεξάρτητου συστήματος καταγραφής συναλλαγών της Κοινότητας ή της βάσης δεδομένων του μητρώου αυτού. Η πρόσβαση στα δεδομένα που είναι προσβάσιμα στο ευρύ κοινό σύμφωνα με το παράρτημα XVI γίνεται μέσω μιας χωριστής βάσης δεδομένων.

Γενικοί κανόνες ασφαλείας που ισχύουν για το ανεξάρτητο σύστημα καταγραφής συναλλαγών της Κοινότητας και για κάθε μητρώο

7.   Οι ακόλουθοι γενικοί κανόνες ασφαλείας ισχύουν για το ανεξάρτητο σύστημα καταγραφής συναλλαγών της Κοινότητας και για κάθε μητρώο:

----

ΠΑΡΑΡΤΗΜΑ XVI

Υποχρεώσεις των διαχειριστών μητρώου και του κεντρικού διαχειριστή σε θέματα κοινοποίησης πληροφοριών

Πληροφορίες από κάθε μητρώο και από το ανεξάρτητο σύστημα καταγραφής συναλλαγών της Κοινότητας που τίθενται στη διάθεση του κοινού

1.   Ο κεντρικός διαχειριστής παρουσιάζει και επικαιροποιεί τις πληροφορίες που προβλέπονται στις παραγράφους 2 έως 4 σχετικά με το σύστημα μητρώων στο δημόσιο πεδίο του ανεξάρτητου συστήματος καταγραφής συναλλαγών της Κοινότητας, τηρώντας το προβλεπόμενο χρονοδιάγραμμα, και κάθε διαχειριστής μητρώου παρουσιάζει και επικαιροποιεί τις πληροφορίες αυτές όσον αφορά το μητρώο του στο δημόσιο πεδίο του ιστοτόπου του μητρώου αυτού, τηρώντας το προβλεπόμενο χρονοδιάγραμμα.

2.   Οι ακόλουθες πληροφορίες σχετικά με κάθε λογαριασμό παρουσιάζονται κατά την εβδομάδα που ακολουθεί τη δημιουργία του λογαριασμού σε μητρώο, και επικαιροποιούνται εβδομαδιαία:

3.   Οι ακόλουθες πρόσθετες πληροφορίες σχετικά με κάθε λογαριασμό αποθέματος φορέων εκμετάλλευσης εμφανίζονται κατά την εβδομάδα που ακολουθεί τη δημιουργία του λογαριασμού στο μητρώο, και ενημερώνεται εβδομαδιαία:

4.   Οι ακόλουθες πρόσθετες πληροφορίες σχετικά με κάθε λογαριασμό αποθέματος φορέων εκμετάλλευσης για τα έτη 2005 και κατόπιν εμφανίζονται κατά τις ακόλουθες ημερομηνίες:

Πληροφορίες από κάθε μητρώο διαθέσιμες στο κοινό

5.   Κάθε διαχειριστής μητρώου παρουσιάζει και επικαιροποιεί τις πληροφορίες που αναφέρονται στις παραγράφους 6 έως 10 και αφορούν το μητρώο του, στο δημόσιο πεδίο του ιστοτόπου του μητρώου αυτού, τηρώντας το προβλεπόμενο χρονοδιάγραμμα.

6.   Οι ακόλουθες πληροφορίες, για κάθε προσδιοριστή έργου το οποίο αντιστοιχεί σε δραστηριότητα εκτελούμενη σύμφωνα με το άρθρο 6 του πρωτοκόλλου του Κιότο για την οποία το κράτος μέλος χορήγησε ERU, εμφανίζονται την εβδομάδα που ακολουθεί τη χορήγηση:

7.   Οι ακόλουθες πληροφορίες για το απόθεμα μονάδων και για τις πραγματοποιηθείσες συναλλαγές, κατά αναγνωριστικό κωδικό μονάδας αποτελούμενο από τα στοιχεία που προβλέπονται στο παράρτημα VI, συναφείς με το σχετικό μητρώο, για τα έτη από το 2005 και κατόπιν, παρουσιάζονται τις εξής ημερομηνίες:

8.   Ο κατάλογος των ατόμων που έχουν εξουσιοδοτηθεί από το κράτος μέλος να διατηρούν μονάδες ERU, CER, μονάδες AAU ή/και RMU με δική του ευθύνη εμφανίζεται την εβδομάδα που ακολουθεί τη χορήγηση αυτών των αδειών και επικαιροποιείται κάθε εβδομάδα.

9.   Ο συνολικός αριθμός CER και ERU που δικαιούνται να χρησιμοποιούν οι φορείς εκμετάλλευσης για κάθε περίοδο σύμφωνα με το άρθρο 11α παράγραφος 1 της οδηγίας 2003/87/ΕΚ εμφανίζεται σύμφωνα με το άρθρο 30 παράγραφος 3 της οδηγίας 203/87/ΕΚ.

10.   Το αποθεματικό για την περίοδο ανάληψης υποχρεώσεων, υπολογιζόμενο σύμφωνα με την απόφαση 18/CP.7 της Διάσκεψης των Μερών της UNFCCC, ως 90 εκατοστιαίες μονάδες της καταλογισμένης στο κράτος μέλος ποσότητας ή 100 εκατοστιαίες μονάδες της πενταπλάσιας ποσότητας της πιο πρόσφατης απογραφής του κράτους μέλους που έχει ελεγχθεί (επιλέγεται η μικρότερη από τις δύο ποσότητες), καθώς και ο αριθμός των μονάδων Κιότο που πλεονάζουν σε σύγκριση με αυτό το αποθεματικό (που αντιστοιχεί σε μια κατάσταση όπου το κράτος μέλος τηρεί τις υποχρεώσεις του), εμφανίζονται όταν ζητηθούν.

Πληροφορίες από το ανεξάρτητο σύστημα καταγραφής συναλλαγών της Κοινότητας διαθέσιμες στο ευρύ κοινό

11.   Ο κεντρικός διαχειριστής εμφανίζει και ενημερώνει τις πληροφορίες που αναφέρονται στην παράγραφο 12 σχετικά με το σύστημα μητρώων στο δημόσιο πεδίο του ιστοτόπου του ανεξάρτητου συστήματος καταγραφής συναλλαγών της Κοινότητας, τηρώντας το προβλεπόμενο χρονοδιάγραμμα.

12.   Οι ακόλουθες πληροφορίες για κάθε συναλλαγή που έχει ολοκληρωθεί και αφορά το σύστημα μητρώων για το έτος Χ εμφανίζονται από την 15η Ιανουαρίου του έτους (Χ+5):

Πληροφορίες από κάθε μητρώο που πρέπει να τίθενται στη διάθεση των κατόχων λογαριασμού

13.   Κάθε διαχειριστής μητρώου εμφανίζει και ενημερώνει τις πληροφορίες που αναφέρονται στην παράγραφο 14 και αφορούν το μητρώο του, στο ασφαλές πεδίο του ιστοτόπου του μητρώου αυτού, τηρώντας το προβλεπόμενο χρονοδιάγραμμα.

14.   Τα ακόλουθα στοιχεία για κάθε λογαριασμό, κατά αναγνωριστικό κωδικό μονάδας, τα οποία περιλαμβάνουν τα στοιχεία που προβλέπονται στο παράρτημα VI, τίθενται στη διάθεση του κατόχου λογαριασμού και μόνο, μετά από αίτημά του:

----